SUOČAVANJE SA NEPLODNOŠĆU I PARTNERSKI ODNOS - Festival mentalnog zdravlja\nNeplodnost predstavlja pitanje para, a ne pojedinca. Bez obzira na to što je u većini slučajeva jedan od partnera ima poteškoću sa ostvarivanjem začeća, oba člana para ne mogu postići željeni cilj, odnosno ostvariti se u ulozi roditelja. I iako se radi o krizi koja pogađa oba člana para, vaše reakcije na ovu krizu mogu biti različite. Obično su žene te koje su sklonije da o iskustvu neplodnosti razgovaraju i traže podršku od ljudi iz okruženja, dok su muškarci manje skloni priči i više usmereni na to šta praktično mogu da urade. Ponekad, ove razlike otežavaju potpuno razumevanje partnera i pružanje adekvatne podrške, a neretko mogu biti i razlog neslaganja ili osećaja da vas partner/partnerka ne razume.\nSasvim je u redu i ukoliko je ovo slučaj i kod vas, to je prirodno i dešava se kod parova koji se suočavaju sa ovom krizom.\nOno što neplodnost čini dodatno izazovnim iskustvom za par jeste činjenica da se i jedno i drugo istovremeno nalazite u ulozi nekoga ko se suočava sa stresnim iskustvom i kome je potrebna podrška i nekoga od koga se očekuje da svom partneru pruži podršku.\nŠta je ono što možete da uradite kako biste sačuvali vaš partnerski odnos?\nPokušajte da uvek imate na umu da se partneri mogu na različite načine suočavati sa stresom i da to ne znači da je nekom od vas više, a nekom manje stalo.\nTrudite se da ono o čemu razmišljate i osećate podelite sa svojim partnerom, da zajedno donosite odluke o celokupnom tretmanu od samog njegovog početka, kroz svaki dalji korak.\nNe zaboravite na druge segmente vašeg odnosa – neplodnost je problem sa kojim se suočavate zajedno, ali vaš odnos nije samo neplodnost!\nPokazano je da pozitivna razmena u odnosu ostvaruje pozitivne efekte na partnerski odnos – ne zaboravite da kažete partneru da ga/je volite i udelite mu/joj kompliment!\nZašto je rad na partnerskom odnosu važan?\nBez obzira na ishod tretmana i vašu odluku o daljim koracima, partnerski odnos predstavlja stub porodičnog funkcionisanja! Prirodno je da vas suočavanje sa krizom iscrpi, ali je važno da tokom suočavanja brinete jedno o drugom, budete podrška kad god je to moguće, i što je možda najvažnije, ne osuđujete partnera. Ipak, iako je komunikacija među partnerima važna i može omogućiti bolje razumevanje prilikom suočavanja sa krizom, prirodno je da nemate uvek snage da se fokusirate na partnera i partnerski odnos. Ukoliko primetite da ova kriza u velikoj meri ugrožava vaš odnos i teško vam je da se sa tim nosite sami, ili pak ne znate kako, uvek možete potražiti psihološku podršku (individualno ili kao par).\nŠta kada se suočavate sa neplodnošću, a već imate jedno ili više dece?\nPored parova koji se suočavaju sa primarnim sterilitetom, odnosno onih koji već nemaju dece, postoje i oni sa, tzv., sekundarnim sterilitetom. Neretko se dešava da parovi prolaze kroz tretmane vantelesne oplodnje kako bi se ponovo ostvarili u ulozi roditelja, a da njihovo dete ili deca nemaju informaciju o tome. Razlog ovome je najčešće jer ne želite da se rastuže ukoliko ishod bude negativan. Iako navedeno deluje smisleno, istina je da, koliko god mislili da dobro prikrivate osećanja, deca to primete i neretko se preispituju da li to ima nekakve veze sa njima i da li su oni nešto pogrešili. Kako biste ovo izbegli, važno je da razgovarate sa njima, pružajući im onoliko informacija koliko mogu da razumeju, na način prilagođen njihovom uzrastu. Pored toga što ćete ih time spasiti preispitivanja i nesigurnosti koja može biti rezultat istog, istovremeno ćete im na svom primeru pokazati da je sasvim u redu osećati neprijatna osećanja i razgovarati o njima.\nUkoliko imate dileme kako da sa decom razgovarate o ovome i niste sigurni šta su informacije koje bi trebalo da podelite sa njima, ne ustručavajte se da se obratite za psihološku podršku i olakšate ovaj put i deci i vama.\nAutor: Autor: Dr Jovana Jestrović, psihološkinja


Kosovski mediji o povlačenju priznanja Kosova: Zašto Pacoli nema hrabrosti?\nM. K. 4. aprila 2018. 19:40\nPrištinski „Zeri“ objavio je tekst u kojem konstatuje da se kosovsko ministarstvo spoljnih poslova dva dana nije oglasilo povodom odluke Burundija da povuče priznanje Kosova, kao i da ministar Bedžet Pacoli dva dana „nema hrabrosti“ da obavesti javnost šta se dešava sa povlačenjima priznanja Kosova koja najavljuje Srbije.\nList navodi da već dva dana pokušava da stupi u kontakt sa Pacolijem, njegovim savetnikom Jeljirom Ziberajem i zamenicima Đerđ Dedajem i Antonom Berišom kako bi dobio odgovore, ali se niko od njih ne javlja na telefon.\n„Danas je drugi dan kako Kosovo ima jedno priznanje manje i niko ni reč ne govori o razlozima zašto je došlo do povlačenja. Danas, drugog dana, premijer Ramuš Haradinaj je odgovarajući na pitanje da li će tražiti odgovornost za dvojicu zamenika premijera, koji su rekli da je Burundi nevažna zemlja, što je Srbija upotrebila kao argument kod Burundija za povlačenje priznanja, odgovorio da ’treba razmotriti razloge povlačenja priznanja‘“, zaključuje Zeri.\nJoš jedna zemlja povukla priznanje Kosova (foto)\nNovo divljanje dokazuje zašto Albancima nikad ne smemo…\nBritanski ambasador priznao, Priština ne veruje: Nažalost,…


Crnogorska vlada razmatra više lokacija koje bi mogle da budu karantin za slučaj masovnog obolijevanja ili pojave slučajeva novog koronavirusa, a jedna od njih je i bivša vojna kasarna u ulcinjskom naselju Zoganj, potvrđeno je crnogorskim medijima iz ministarstva zdravlja.\n“Trenutno se sagledava više lokacija koje po osnovnim karakteristikama treba da ispunjavaju minimum građevinskih i logističkih uslova da bi mogle biti korištene za potrebe karantina. Planovi postupanja koji se razrađuju za slučaj masovnog obolijevanja ili priliva potencijalno inficiranih podrazumijevaju više lokacija na teritoriji države”, piše u odgovoru.\nNadzor nad ovim osobama, kako je ranije saopšteno, traje do 14 dana (koliko traje inkubacija virusa), a njihovo zdravstveno stanje kontroliše se na svakih 12 časova.\n“Ovaj broj je jako promjenjiv i posljedica je činjenice da se najveći broj osoba koje se stave pod nadzor relativno kratko zadržavaju u Crnoj Gori. Najveći priliv u posljednja 24 časa je bio na području u nadležnosti higijensko-epidemiološke službe Kotor (više od devet osoba)”, piše u odgovoru.


Društvo i mir - Savez za transcendentalnu meditaciju Srbije\nTokom poslednjih 30 godina ovaj moćni, savremeni pristup stvaranju mira opsežno je terenski istraživan u SAD i širom sveta.\nDavid Edwards, doktor nauka, Profesor vlade na Univerzitetu Teksas, Austin\nOvaj rad, i teorija koja stoji iza njega, zaslužuju najozbiljnije razmatranje i stručne i političke javnosti.\nOpširna istraživanja objavljena u vodećim naučnim žurnalima pokazuju da moćan uticaj TM tehnike na smanjenje stresa deluje smirujuće na „uskipelo“ društvo. Dramatična i trenutna smanjenja društvenog stresa, kriminala, nasilja i sukoba zapažena su u zajednicama čiji su pojedinci upražnjavali TM i TM-sidhi u dovoljno velikim grupama. Istovremeno, zapažen je porast pozitivnih društvenih tokova.\nDa bi šuma bila zelena\nKada je Mahariši upoznao svet sa tehnikom transcendentalne meditacije 1958. godine, naglasio je da mir pojedinca predstavlja osnovnu jedinicu svetskog mira. Poznata je njegova analogija da šuma ne može biti zelena, ako pojedinačna stabla nisu zelena. Slično, svet ne može biti miran ako pojedinci koji ga čine nisu mirni.\nUnapređivanje života sa najdubljeg nivoa postojanja\nIako ima mnogo iskrenih ljudi željnih mira, stvaranje mirnog čoveka, porodice, grada ili nacije zahteva više od pukog verovanja „treba nam mir“.\nMir na svakom nivou društvene organizacije, uključujući i svetski mir, može se dostići isključivo temeljnom promenom svesti pojedinca i društva (pojedinačne i kolektivne svesti) radi stvaranja smirenog duha i mirne fiziologije. Mahariši je objasnio da, kada su telo i duh duboko smireni, tada svaka misao, reč i delo prirodno izlučuju harmonične uticaje u okolnu sredinu.\nRast koherencije u kolektivnoj svesti\nObimna naučna istraživanja potvrđuju da TM i TM-sidhi program delotvorno uklanjaju stres, anksioznost i nezadovoljstvo dok istovremeno podstiču dobro zdravlje, mir, ispunjenje i prosvetljenje.\nŠtaviše, grupna vežba ovih tehnika dovodi do rasta koherencije (sloge) u kolektivnoj svesti i tako smanjuje društveni stres, kriminal i nasilje – i na državnom i na međunarodnom planu.


UN podržale nameru Zelenskog da analizira zakon o jeziku - Sputnjik Srbija\n19:37 16.07.2019 Preuzmite kraći link\n„Pozdravljamo izjavu predsednika Zelenskog o tome da će se izvršiti detaljna analiza zakona (o jeziku). Nadamo se da će to postaviti osnovu za usvajanje daljih mera za zaštitu manjina“, rekla je Rozmari Dikarlo.\nU Ukrajini je na snagu stupio Zakon o obezbeđivanju funkcionisanja ukrajinskog jezika kao državnog, koji je u maju potpisao tadašnji predsednik Petro Porošenko. U aprilu je Vladimir Zelenski, koji je pobedio na predsedničkim izborima u Ukrajini, obećao da će izvršiti detaljnu analizu Zakona o državnom jeziku u skladu sa Ustavom zemlje. Zelenski je naveo da je zakon usvojen „bez prethodne široke javne rasprave“.\nZakonom se predviđa upotreba isključivo ukrajinskog jezika u gotovo svim oblastima života: u državnim organima, školama i univerzitetima, bolnicama, sudovima, vojsci, policiji, tokom izborne kampanje i referenduma itd.\nMeđutim, dokument predviđa izuzetak za engleski i druge jezike Evropske unije.\nPrema rečima ministra spoljnih poslova Rusije Sergeja Lavrova, to znači da je jedini predmet napada ruski jezik, koji govori većina ukrajinskog stanovništva.\nUN, zakon o jeziku, Vladimir Zelenski, Ukrajina


06/12/2021 - Dnevnik Juga\nHome / 2021 / децембар / 06\nIna Dendić 06/12/2021\tDRUŠTVO, Leskovac, SPORT 0\nU nedelju 05. decembra, u sportskom centru Underground u Leskovcu, Ninđucu klub Buđinkan Leskovac je uspešno održao deseti po redu do sada besplatni seminar “Samoodbrana za žene”. Cilj seminara bio je upoznavanje učesnica sa osnovnim principima preventivne i primenjene samoodbrane u situacijama koje su potencijalno nebezbedne. Seminaru je prisustvovalo preko …\nDnevnik Juga 06/12/2021\tDRUŠTVO, Leskovac 0\nJavna rasprava povodom nacrta Odluke o budžetu grada Leskovca za 2022. godinu biće održana 10. decembra 2021. godine u sali Skupštine grada Leskovca u 15.00 časova. Ovim putem pozivamo sva zainteresovana lica da prisustvuju raspravi i iznesu svoje predloge i sugestije. Nacrt Odluke o budžetu grada Leskovca za 2022. godinu …\nSuzana Stojiljković 06/12/2021\tDRUŠTVO, Lebane 0\nPunoletni građani opštine Lebane će u nedelju, tajnim glasanjem, birati svoje predstavnike u savete mesnih zajednica. Glasaće se na 36 biračkih mesta, od kojih je pet u samoj varošici (Osnovni sud, Dom kulture, JP “Lebane“, Oš “Vuk Karadžić“ i Gimnazija), i ona će biti otvorena od 7 do 20 sati. …\nSuzana Stojiljković 06/12/2021\tDRUŠTVO, Leskovac 0\nMinistarstvo je za 15 kliničko-bolničkih centara, Instituta i specijalizovanih zdravstvenih ustanova kao i za 34 opšte bolnice u Srbiji, obezbedilo 2.000 najsavremenijih bolničkih kreveta i bolničkih nosila, za čiju nabavku je izdvojeno više od pet miliona dolara Leskovačka bolnica dobila je 30 kreveta, 20 za poluintenzivnu i 10 za intenzivnu …\nIna Dendić 06/12/2021\tLeskovac, SPORT 0\nOd četvrtka do nedelje na Zrenjaninskom bazenu održano je prvenstvo Srbije za kadete, juniore i seniore. Na ovom prvenstvu za titulu najboljeg borila su se 488 plivača iz 41 kluba iz cele Srbije. Plivači Dubočice vratili su se u Leskovac podignute glave sa fantastičnim drugim mestom u generalnom plasmanu I …\nSuzana Stojiljković 06/12/2021\tDRUŠTVO, Leskovac, SPORT 0\nSjajne pobede ostvarili su i “Dubočica“ i “Leskovac“, momci na gostovanju, devojke pred svojom publikom. Ono što ovu, razlikuje od prethodne godine, kada su odbojkaši u pitanju, jeste činjenica da je “Dubočica“ bar polovinu bodova osvojila u gostima. Poslednja pobeda ostvarena je u Smederevu, gde je istoimena ekipa savladana rezultataom …


Čestitka - Dnevni list Danas\nPatrijarh Porfirije čestitao Uskrs po gregorijanskom kalendaru\nPatrijarh Srpske pravoslavne crkve Porfirije čestitao je praznik Vaskrsenja Hristovog kardinalima Rimokatoličke crkve, biskupima i velikodostojnicima crkava reformacije i svima koji Uskrs slave po gregorijanskom kalendaru.\nPatrijarh Porfirije čestitao Pashu\nPatrijarh srpski Porfirije čestitao je danas Pashu predsedniku Saveza jevrejskih opština Srbije Robertu Sabadošu, glavnom rabinu Jevrejske zajedince u Srbiji Isaku Asielu i svim Jevrejima, saopštila je SPC.\nJevreji proslavljaju Pesah, Vučić im čestitao praznik\nJevreji proslavljaju Pesah, istorijski praznik u spomen spasenja tog naroda iz egipatskog ropstva.\nSelaković čestitao rođendan Sergeju Lavrovu\nŠef srpske diplomatije Nikola Selaković čestitao je ruskom kolegi Sergeju Lavrovu rođendan i dodao da sa zadovoljstvo očekuje sastanak 16. aprila u Moskvi, saopštilo je danas Ministarstvo spoljnih poslova Srbije na svom sajtu.\nĐukanović čestitao Porfiriju uz nadu da će doprineti prevazilaženju raskola među vernicima\nPredsednik Crne Gore Milo Đukanović uputio je čestitku novoizabranom patrijarhu Srpske pravoslavne crkve Porfiriju navodeći da očekuje „da će biti u službi svih pravoslavnih vernika i podsticanja multietničkog suživota na našim prostorima, na dobro naših naroda i država“.\nPoglavar Pravoslavne crkve Ukrajine čestitao Porfiriju na izboru za patrijarha\nStejt department čestita izbor novog srpskog patrijarha\nSjedinjene Američke Države (SAD) čestitaju Srpskoj pravoslavnoj crkvi (SPC) i njenim vernicima izbor mitropolita Porfirija za novog patrijarha, saopštio je Stejt department.\nDačić uputio čestitku novoizabranom patrijarhu Porfiriju\nPredsednik Narodne skupštine Ivica Dačić uputio je čestitku novoizabranom patrijarhu Srpske pravoslavne crkve Porfiriju u kojoj mu je poželeo da „dugo i plodonosno radi u ime Hristovo, a u čast roda srpskog i sveg roda pravoslavnog“.\nBrnabić uputila čestitku novoizabranom patrijarhu SPC Porfiriju


INCKO SE ZALIO UN: Predsednik RS odgovorio visokom predstavniku – “Ko se danas boji Incka?!” – Balkan Breaking News\nPredsednik RS Milorad Dodik i članovi SNSD umanjili su pozive na odvajanje RS i raspad BiH, nakon što su SAD u januaru uvele zabranu putovanja i finansijske sankcije Dodiku, naveo je visoki predstavnik Valentin Incko u izveštaju Savetu bezbednosti UN.\nOn je u Njujorku, predstavljajući 52. Izveštaj o stanju u BiH za period od 22. aprila do 21. oktobra, istakao da su stranački lideri u septembru rekli da se pitanje referenduma o statusu Srpske za sada skida sa dnevnog reda, ali da je Dodik posle toga dao brojne izjave u kojima podržava moguću nezavisnost RS i ujedinjenje sa Srbijom.\nIncko je naveo i da „entiteti nemaju pravo da se odvoje od BiH“ i da Dejtonski sporazum „garantuje suverenitet i teritorijalni integritet BiH i unutrašnju ustavnu poziciju entiteta“.\nIncko dalje navodi da su, kao što je izvestio pre šest meseci, predsednik Republike Srpske (RS) Milorad Dodik i drugi članovi njegove stranke SNSD smanjili učestalost poziva za otcepljenje RS i raspada Bosne i Hercegovine nakon uvođenja sankcija koje uključuju ograničenja putovanja i finansijske sankcije protiv predsednika RS od Sjedinjenih Država u januaru 2017. godine.\nVisoki predstavnik naveo je i da su lideri u BiH svoju retoriku usmerili na nacionalistička pitanja koja izazivaju podele, iako do sledećih izbora ima još godina dana, dok su zanemarili ekonomske reforme.\n– Političke stranke su zaoštrile već polarizovane pozicije u vezi sa nekoliko spornih pitanja – navodi se u izveštaju i dodaje da postoji nesporazum oko izmene Izbornog zakona BiH. Sa pozitivne strane, Incko je naveo da je BiH preduzela nekoliko koraka u primeni Reformske agende i rad na odgovorima na upitnik Evropske komisije.\nPozvao je međunarodnu zajednicu da se aktivnije uključi kako bi se u BiH održao mir i rešili ključni problemi poput korupcije i nedostatka vladavine prava.\nKao pozitivan primer Incko je pohvalio učenike iz Jajca koji su se izborili da ih vlast u SBK ne podeli u dve škole po nacionalnoj osnovi.\nDodik: Netačna konstatacija Visokog predstavnika\n– U suštini mi nismo odustali od toga i čekamo vreme… Ukoliko se BiH ne vrati na poziciju Ustavom propisanog sistema, mi ćemo reagovati na to – rekao je Dodik za Srnu.\n– Ko je taj i šta on radi uopšte? To je očigledno smišljeno da bi se na lokalnom nivou napravila neka pozicija uticaja na javno mnjenje u vezi sa mnom. Jasno ću reći – Republika Srpska je u BiH unela svoju državnost, teritoriju i efektivnu vlast. U BiH je ušao narod koji nije imao ideju da je formira, već jedinstvenu i nezavisnu Srpsku – naglasio je Dodik. On je istakao da je razvoj međunarodnih okolnosti doveo do toga da se stvori BiH kao neodrživi monstrum koji je služio samo strancima da pokažu svoje prisustvo.\n– Takva BiH, koja je stvorena međunarodnim ugovorom i u sebi ima Aneks 4, odnosno Ustav BiH, mogla je za nas biti prihvatljiva. Ali, BiH u kojoj su visoki predstavnici i drugi preneli i oteli nadležnosti Republici Srpskoj, navodno gradeći unitarnu BiH, za nas je neprihvatljiva – poručio je Dodik.\nPročitajte još: ŠOK LONDONU: Princ Vilijam otvoreno o projektu smanjenja broja ljudi, !\n22/09/2016 22/09/2016 703


SASTANAK CIKOTIĆA S MARAGOSOM – UNAPRIJEĐENJE SARADNJE BIH I EU U OBLASTI SIGURNOSTI | Hayat.ba\nMinistar Cikotić je informirao Maragosa o mjerama koje se poduzimaju za efikasnije upravljanje migracijama u BiH. Istaknuo je da je situacija u ovoj oblasti u BiH znatno poboljšana, a da je Ministarstvo sigurnosti BiH pripremilo i strateške dokumente i definiralo dugoročne prioritete, koji uključuju povećanje efikasnosti kontrole državne granice, efikasnije upravljanje nezakonitim migracijama i efikasniju borbu protiv krijumčarenja migranata i trgovine ljudima.\nJedan od važnih oblika saradnje između BiH u EU u oblasti sigurnosti odvija se putem EUROPOL-a. Stoga su predstavljene dosadašnje aktivnosti na uspostavljanju Kontakt tačke Bosne i Hercegovine za saradnju sa EUROPOL-om.\nTakođer, razgovarano je i o drugim sigurnosnim izazovima, prvenstveno cyber sigurnosti i borbi protiv cyber kriminala u BiH – saopćeno je iz Ministarstva sigurnosti BiH.


Povodom odluke Prištine da formalno i, za sada, samo deklarativno otkoči proces formiranja Zajednice srpskih opština, naglašavamo da Beograd i Srbi na Kosovu i Metohiji traže sprovođenje postignutih sporazuma i učestvovaće u radu na formiranju ZSO isključivo na način kako je dogovoreno u Briselu, naglašava se u saopšenju Kancerlarije za Kosovo i Metohiju.\n„Nećemo u procesu izrade statuta ZSO pristati na selektivnu implementaciju dogovorenog, odnosno jednostrano poništavanje ili menjanje dela ili celine sporazuma od strane prištinskog ustavnog suda ili bilo kog drugog privremenog organa ili institucije“, izričito se napominje u saopštenju.\nDodaje se da Srbima ne treba ZSO „koja će biti prazna ljuštura sa nadležnostima nevladine organizacije, i Srbi na Kosovu i Metohiji žele da grade moćnu i snažnu ZSO, sa ovlašćenjima koja su dogovorena u Briselu i koja mogu da zaštite naš narod i omoguće mu staranje o sopstvenoj sudbini“.\nKancelarija podseća da Beograd i Srbi sa KiM žele poštovanje i sprovođenje svih postignutih sporazuma o formiranju Zajednice srpskih opština i sprovodiće sve aktivnosti predviđene tim sporazumima koje vode njenom osnivanju.\n„Opravdano sumnjamo u iskrenost sa kojom Priština sa višegodišnjim zakašnjenjem ulazi u ovaj proces, jer podozrevamo da je reč o političkom manevru koji ima za cilj smanjenje međunarodnog pritiska, a ne istinsko poštovanje obaveza preuzetih u briselskom dijalogu“, navodi se u saopštenju.\nGoran Rakić i Marko Đurić\nKancelarija ističe da nedavne manifestacije nasilja Prištine prema političkim predstavnicima Srba na Kosovu i Metohiji za posledicu su imale porast nespokojstva i potpuni gubitak vere srpskog naroda u iskrenost i dobre namere takozvane albanske političke elite u pokrajini.\n„Srbi na KiM formiranje ZSO ne očekuju kao gest dobre volje, već kao ostvareno pravo, i sa punim legitimitetom insistiraju na tome da dobiju efikasnu institucionalnu zaštitu u vidu svoje krovne nacionalne institucije na Kosovu i Metohiji, sa onim kapacitetom i ovlašćenjima koji su dogovoreni u briselskom dijalogu. Srbi na KiM neće pristati da imaju manje prava od drugih naroda na tom prostoru i od onoga što im je garatovano izvornim i jedinim važećim sporazumima o ZSO“, zaključuje se na kraju saopštenja Kancelarije za Kosovo i Metohiji.\nObjavljeno 5. aprila 2018. by Ivan MiljkovićU kategoriji PolitikaTagged ZSO, Marko Đurić, osnivanje\n19. septembra 2019., 04:13


Dačić: Sednica SB UN biće otvorena za javnost - Sputnjik Srbija\n18:44 03 Jul 2020\n22:32 15.12.2018 (osveženo 22:33 15.12.2018) Preuzmite kraći link\nMinistar spoljnih poslova Ivica Dačić izjavio je večeras da će sednica Saveta bezbednosti UN, koju je Srbija tražila zbog formiranja vojske Kosova, biti održana u ponedeljak u 15 sati i da će biti otvorena za javnost.\n„Predsedavajući SB UN iz Obale Slonovače zakazao je hitnu sednicu za ponedeljak u 15 sati na osnovu zahteva Srbije. Sednica će biti otvorena za javnost i na njoj će govoriti predsednik Srbije Aleksandar Vučić“, rekao je Dačić za Tanjug.\nPrema njegovim rečima, samim tim nije prihvaćen zahtev nekih zapadnih zemalja da sednica bude zatvorena za javnost.\n„Želim da se zahvalim svima koji su podržali zahtev Srbije, posebno Ruskoj Federaciji, koja je sama podnela zahtev za održavanje sednice“, dodao je Dačić.


Milićević: Odluka suda posledica antidržavnog stava bivših zvaničnika Srbije | Radio Kosovska Mitrovica\nMilićević: Odluka suda posledica antidržavnog stava bivših zvaničnika Srbije\n22. July, 2020 17:48 |\nPotpredsednik Skupštine Srbije i šef poslaničkog kluba socijalista Ðorđe Milićević rekao je danas, povodom desetogodišnjice donošenja savetodavnog mišljenja Međunardnog suda pravde o osnovanosti proglašenja nezavisnosti Kosova, da je pristrasan stav suda posledica “nepolitičkog i antidržavničkog političkog delovanja” zvaničnika države u tom periodu.\n“Danas je Vuk Jeremić, nekada visoki funkcioner naše države, dobio ništa više nego javnu zahvalnicu Vljose Osmani, albanske političarke i to na desetodišnjicu od kada je Međunarodni sud pravde presudio na štetu Srbije, dajući mišljenje da je samoproglašena nezavisnost tzv. države Kosovo u skladu sa međunarodnim pravom”, naveo je Milićević u pisanoj izjavi.\nOn kaže, prenosi Tanjug, da je stav tadašnjih zvaničnika samo ohrabrio albanske secesioniste koji su intenzivirali svoje aktivnosti kako bi dokazali da su u pravu.\n“Naravno, pitamo se kojim sredstvima je tadašnji ministar inostranih poslova Vuk Jeremić pokušao da ubedi međunarodnu zajednicu da su istina i pravda na našoj strani, da su Kosovo i Metohija deo Srbije i temelj naše države stvarane u srednjem veku kada Albanaca na ovim prostorima nije ni bilo”, kazao je Milićević.\nOn je upitao i zašto se Jeremić tada nije borio, kao što, kako smatra, to poslednjih pet godina čine predsednik Srbije Aleksandar Vučić i ministar spoljnih poslova Ivica Dačić, “čijom diplomatskom aktivnošću smo uspeli da pokažemo celom slobodarskom svetu da je pravda na našoj strani”.\n“Rezultat te diplomatske borbe je jačanje našeg međunarodnog ugleda pri čemu je 18 država već povuklo priznanje samoproglašenog Kosova, a najveće države sveta su danas prijatelji i spoljnopolitički partneri Srbije”, podsetio je Milićević.\nIstovremeno, navodi funkcioner SPS, danas se Vuk Jeremić nalazi na naslovnici Fejsbuk profila Vljose Osmani, koja je, ističe, njegovu sliku postavila kao ikonu pred kojom se moli i zahvaljuje za pomoć u samoproglašenju nezavisnosti.\n“Ima li danas značajnije potvrde promašene i antidržavne politike koja je vođena u tom periodu. Nažalost, o njegovoj ulozi današnje slike dovoljno govore”, zaključio je Milićević.


Obeležena godišniica oslobaođenja Vlasotinca u Drugom ratu - JuGmedia\nObeležena godišniica oslobaođenja Vlasotinca u Drugom ratu\nResitalom i pesmama koje govore o borbi za slobodu, stradanju i hrabrosti, Narodna biblioteka „Desanka Maksimović“ obeležila je 75 godina od oslobođenja Vlasotinca u II Svetskom ratu. Reč je o najkrvavijem sukobu u istoriji čovečanstva, u kome su stradale desetine miliona ljudi, podsetio je predsednik vlasotinačke opštine Bratislav Petrović.\nU Vlasotincu nema živih učesnika NOR\n“U ovom ratu učestvovalo je 3600 Vlasotinčana, njih 314 je stradalo u borbi, a 291 od terora agresora. Svake godine na Dan opštine, 10.okrobar, polažemo vence i cveće u znak sećanja na njih. Veoma je važno da i mlade generacije znaju koliko je skupa sloboda i koliko je ponekad teško sačuvati je”, rekao je Petrović.\nDanas u Vlasotincu nema živih učesnika narodno-oslobodilačkog rata, rekao je predsednik Opštinskog odbora SUBNOR Tomislav Mitić i dodao da zato postoje udruženja koja neguju tu tradiciju i čuvaju sećanje.\nU programu koji je nosio naziv “Pokolenja pesmom slave”, učestvovali su Vlasotinačko žensko pevačko društvo i Trio gimnazijalki.\nBroj zaraženih i dalje raste, preminula još jedna osoba\nPomen kralju Aleksandru Prvom u Surdulici\nBRAVO: Vranje danas bez novoobolelih od COVID 19\nPosle dužeg perioda na području grada Vranja nije registrovan ni jedan novoboleli od korona virusa. Jučerašnji podaci kazuju da je procenat novozaraženih…\nTri koncerta za tri dana na vlasotinačkom letu\nU okviru manifestacije "Leto u Vlasotincu" od danas, 13. jula do 15. jula biće održana tri koncerta u dvorištu Kulturnog centra. (više…)\nŠaban Bajramović postaje deo džez i bluz muzeja u Americi\nČuveni Delta Mississippi Blues Museum uputio je pismo projekt menadžeru Nišville džez festivala u USA Jeleni Ivanjac, u kojim izražava nameru da…


TotalCar.rs » Opel sa produženom garancijom\nOpel sa produženom garancijom\n0 komentara 6238 pregleda\nSvi kupci novih Opel vozila u Srbiij mogu da računaju na FlexCare produženu garanciju i pomoć na putu.\nOpelova FlexCare produžena garancija podrazumeva garanciju na delove vozila u trajanju od dve godine nakon isteka dvogodišnje garancije proizvođača, ili ukupno pređenih 120.000 km, to jest, do ispunjenja jednog od ova dva uslova.\nGarancija obuhvata besplatne popravke i zamene delova za nove automobile, od strane ovlašćenog Opelovog servisa. Garancija se ne odnosi na normalno habanje i kidanje, kao ni na kvarove koji proizilaze iz spoljnih mehaničkih ili hemijskih uticaja, neispravnog rukovanja vozilom, popravaki vršenih od strane trećih lica, modifikacija koje Opel nije odobrio ili nepostojanja propisanih provera.\nOpel FlexCare uključuje i besplatnu Opel Produženu pomoć na putu u okviru trajanja ugovorene polise.\nVideo: prva epizoda 17. sezone Top Gear-a


Pobednička inovacija - naočare za gluve\nNa konkursu Sosijete ženeral banke "Generator fluo" u kojem se nagrađuju najbolje studentske preduzetničke inovacije, glavnu nagradu, sedam dana u inovativnom tehnološkom centru Sosijete ženeral grupe u Parizu, osvojio je tim "HearO Glases".\nOvaj tim čine studenti Elektronskog fakulteta, Anđela Kocić, Bojan Draško i Dušan Dimitrijević, a njihova inovacija su naočare koje treba da pomognu gluvim ljudima i osobama koje vole da slušaju muziku u saobraćaju da budu bezbedni tako što će im dati svetlosne signale u slučaju bliske opasnosti. Anđela Kocić je otkrila da su na ovakvu ideju došli kada su saznali za nesrećni slučaj devojke iz Niša, koja je nastradala dok je prelazila prugu sa slušalicama u ušima.\nNagradno putovanje obezbedili su Sosijete ženeral banka i Infostud grupa, dok se Ženerali osiguranje Srbija pobrinuo za džeparac svakog člana pobedničkog tima u vrednosti od 500 evra i putno zdravstveno osiguranje.\nTEKTONSKI POTRES Dve najveće banke na evropskom tržištu mogle bi da se SPOJE\nZa kreativne studente ima mesta u biznisu\nANKETA Da li nosite hranu iz Srbije na letovanje?\nKada se uporede cene u Srbiji, pojedine namirnice mogu biti znatno jefitinije nego što su prodavnicama u letovalištima u Grčkoj, Hrvatskoj, Crnoj Gori...Pitamo vas, da li nosite hranu iz Srbije?\nDRŽAVNE JASLE Ministarstvo ne zna koliko ima zaposlenih\nBroj zaposlenih u javnoj upravi do 2. februara mora da bude manji za 14.512 u odnosu na 31. decembar 2014, i to za 8.511 u republičkim organima, 5.751 na lokalu i 250 u Vojvodini.\nDanas skup o naplati grejanja po utrošku\nTreći CEDEF javni dijalog "Daljinsko grejanje u Srbiji-kogeneracija i naplata toplotne energije prema utrošku" biće održan danas u Beogradu, najavio je Centralno evropski forum za razvoj (CEDEF).\nNekretnine će prodavati samo agenti s licencom\nPrvi licencirani agenti za nekretnine, njih 483, dobili su juče sertifikate, a za novi krug testiranja prijavilo se još 1.300.\nDržava nema pojma koliko zgrada ima\nSrbija nema tačnu evidenciju svojih nepokretnosti, saopštila je juče Državna revizorska institucija.\nPočela iseljavanja zbog "Beograda na vodi"\nRaseljavanjem dve porodice iz centra grada napravljeni su prvi koraci na izgradnji projekta "Beograd na vodi", javlja Radio-televizija Srbije.\nAPR: Privreda Srbije za 2016. UKNJIŽILA DOBIT\nPrivreda Srbije prošle godine je uknjižila neto dobit od 534,4 milijarde dinara i neto gubitak od 305,1 milijarde, tako da bila u plusu od 229 milijardi dinara, što je 3,4 puta više nego 2015. godine, objavila je danas Agencija za privredne registre (APR).


Kako su naveli iz evrovizijskog tima RTCG, glasanje je uredno overeno i ne vide razlog za sumnju u bilo kakav oblik neregularnosti\nAna Đurić Konstrakta osvojila je visoko peto mesto na 66. prestižnom evrovizijskom takmičenju, dok je pobedu odnela Ukrajina, kao što se već unapred znalo.\nNašoj predstanici su 12 poena dali samo susedi iz Hrvatske i Crne Gore, a na sajtu Evrosonga je objavljeno da su uočene određene neregularnosti u glasanju šest zemalja, među kojima su i komšijske zemlje i time doveli u pitanje bodove koje je osvojila Konstrakta.\nEvrovizijski tim RTCG je odmah reagovao i zatražio pojašnjenje od Evropske radiodifuzne unije (EBU) nakon što je na sajtu Eurosonga objavljeno da je na drugoj polufinalnoj večeri Pesme Evrovizije 2022. osporeno glasanje žirija u šest zemalja, među kojima je Crna Gora.\nNeregularnost u glasanju na Evroviziji! Oglasili se, evo šta bi to moglo da znači za Konstraktu\nEvrovizijski tim RTCG navodi da je glasanje u studiju RTCG proteklo u redovnoj proceduri, a nakon toga uredno overeno od EBU i da ne vide razlog za sumnju u bilo kakav oblik neregularnosti, prenosi portal RTCG.\n- Kad je reč o finalnoj večeri, kao sto je publika mogla da primeti u direktnom televizijskom prenosu, glasovi su saopšteni javno i ukus našeg žirija u najvećem delu poklopio sa rasporedom zemalja na konačnoj tabeli - navedeno je u saopštenju.\nPrema saopštenju na sajtu EBU, partner Evropske radiodifuzne unije koji vrši monitoring nad glasanjem tokom Evrovizije ukazao je da su u rezultatima šest zemalja, među kojima je i Crna Gora, identifikovani, kako je navedeno, "određeni neregularni obrasci glasanja“.\nAna Đurić Konstrakta Konstrakta torino italija Evrosong 2022 Evrovizija 2022 srpska delegacija pesma Evrovizije In corpore sano crna gora glasanje neregularnost\nNekada je bila bolest starijih žena, a danas onih koje imaju malo više od trideset: Ali u Srbiji postoji efikasno rešenje!


Vizuelni identitet - Dizajn logotipa, dizajn plakata, dizajn pakovanja, graficki dizajn,dizajn bilborda ,dizajn lifleta ,dizajn oglasa ,dizajn brosure\nU današnje vreme u kome komunikacije igraju odlučujuću ulogu u kreiranju naše stvarnosti, brend koji se ne vidi kao i da ne postoji.\nPod vizuelnim identitetom podrazumevamo vidljive elemente nekog brenda (boja, forma,oblik...) koji u sebi objedinjuju i saopštavaju publici sva njegova simbolična značenja koja se ne mogu izraziti rečima. Vizuelni identitet je osnovno sredstvo prepoznavanja nekog brenda i prvi element koji izdvaja jedan brend od mase drugih na trzištu.\nVrlo često je to odlučujući faktor pri opredeljivanju potrošača za neki brend. Interesantan vizuelni identitet i originalna ambalaža nekog proizvoda privlače pažnju potrošača i razlikuju ga u odnosu na mnoštvo sličnih proizvoda.\nVizuelni identitet značajno utiče na to kakvu će sliku javnost steći o nekoj kompaniji, proizvodu ili usluzi. Brendovi koji imaju pažljivo osmišljen i standardizovan vizuelni identitet deluju ozbiljnije, profesionalnije, lako se prepoznaju i pamte.\nDa bi vizuelni identitet bio uspešno primenjivan potrebno je usvojiti standarde kojima se regulišu boje, tipografija, veličine logoa, dvodimenzionalne i trodimenzionalne verzije loga, njegova primena na različitim podlogama i materijalima…\nBrend koji ima jasno definisane grafičke standarde kojih se verno pridržava ima sve preduslove da na tržištu izgradi lako prepoznatljiv vizuelni identitet.\nLogo, vizit karte, memorandum, fascikla, koverta, faktura, otpremnice / dostavnice, nalepnica, email poruka, slajdovi za digitalne prezentacije, saopštenje za štampu. godišnji izveštaj, pečati, table za obeležavanje objekta, unutrašnja signalizacija, aplikacija na vozni park, majice / uniforme, promo materijal, priručnik sa grafičkim standardima itd.


Dani voća Potkozarje okupili 74 izlagača – POTKOZARJE\nDani voća Potkozarje okupili 74 izlagača\n12.09.2015 16:25 | Glas Srpske\n„Dani voća Potkozarje 2015“ okupili su u petak u Gornjim Podgradcima 74 voćara sa područja gradiške opštine.\nPredsjednik RS Milorad Dodik je poručio da je voćarska proizvodnja opstala uprkos tome što su voćari u kontinuitetu posljednjih nekoliko godina pretrpjeli veliku štetu od elementarnih nepogoda.\n– Voćarska proizvodnja se pokazala izdržljivom u kombinaciji sa naporima voćara i mjerama Vlade u vezi sa podsticajima, stimulacijom nabavke protivgradnih mreža i sistema za navodnjavanje – rekao je Dodik i dodao da cilj mora biti da se ojača voćarska proizvodnja i obezbijedi da RS u regionalnom smislu može biti ponuđač robe, jer sa usitnjenom produkcijom veoma teško može da se nametne globalnom tržištu kao što je rusko.\nOrganizator manifestacije Zvjezdan Panić kaže da su potkozarski voćari vrhunski proizvođači i da je jabuka postala istinski brend opštine i RS. Voćar Darko Ilišević, koji ima šest hektara pod zasadom jabuke, kaže da je kvalitet veoma dobar uprkos sušnom periodu.\nPomoćnik ministra poljoprivrede, šumarstva i vodoprivrede RS Boris Pašalić je istakao da će šteta od suše u određenoj mjeri biti kompenzovana boljim uslovima otkupa. Načelnik Gradiške Zoran Latinović je rekao da je voćarska proizvodnja jedna od najvažnijih poljoprivrednih grana na području opštine i da je prema svojim voćarskim potencijalima Gradiška vodeća u RS i BiH.


HomeVestiČesi vakcinisani protiv kovida u Srbiji ne mogu da koriste olakšice\n15/05/2021Redakcija BALKAN TVVesti, Vesti iz sveta0\nČesi vakcinisani prvom dozom vakcine pre najmanje 22 dana od danas mogu da putuju u Nemačku, Austriju, Mađarsku, Sloveniju, Poljsku, za nedelju dana verovatno i Slovačku, navodi 021.\nOd ponedeljka imaće i neke druge olakšice, međutim to ne važi za češke građane vakcinisane u Srbiji i inostranstvu.\nI pre zajedničkog kovid-19 pasoša u Evropskoj uniji koji se očekuje početkom jula zemlje Srednje Evrope dogovorile su se da omoguće uzajamno putovanja svojih vakcinisanih građana i priznaju nacionalne potvrde o vakcinaciji.\n„Za nas je sada prioritet da dogovorimo slične uslove putovanja i za omiljene destinacije naših turista, recimo u Hrvatsku ili Grčku„, kazao je u petak šef češke diplomatije Jakub Kulhanek.\nZemlje van EU po rečima češkog ministra spoljnih poslova moraju da sačekaju i doći će eventualno na red tek posle uvođenja evropskog kovid-19 pasoša.\nMakar prva doza vakcine prema planovima češke vlade trebalo bi da olakša Česima i strancima i druge aktivnosti bez potrebe da imaju PCR test, recimo od ponedeljka, kada se otvaraju bašte restorana i kafića ili neke kulturne i sportske manifestacije.\nMeđutim, Česi koji su u nestašici vakcina kod kuće u proleće krenuli da se vakcinišu u inostranstvu, recimo u Srbiji, ništa od tih olakšica neće moći da koriste, jer Češka priznaje samo češke sertifikate i potvrde i sada i iz onih zemalja iz okruženja sa kojima je postigla sporazum.\nMinistar zdravlja Petr Arenberger insistira na tome da strane potvrde o vakcinaciji Češka ne može da prizna zato što ne može da proveri da li su lažne ili prave, a Europol je već upozorio na novi biznis sa lažnim potvrdama o testovima i vakcinaciji.\nU apsurdnoj situaciji u Češkoj su i stranci koji tu rade i žive, ali nemaju češko javno zdravstveno osiguranje, pošto oni po zakonu ni ne mogu da se registruju za vakcinaciju u Češkoj, a vakcine iz inostranstva im češke vlasti ne priznaju. Gorući problem sa diplomatama češko MSP je moralo da rešava tako što je na kraju za njih napravilo posebnu listu i izuzetak da mogu da se vakcinišu u Češkoj.


RTCG - Radio Televizija Crne Gore - Nacionalni javni servis :: Ekonomija :: U sastav MNSE10 uvršteni Hipotekarna i RZUP\n05. 10. 2020. 13:26 >> 13:26 0\n“Izbor deset emitenata, čije su akcije ušle u sastav indeksa MNSE10, obavlja se na osnovu rangiranja po koeficijentu likvidnosti. Berza je prilikom odlučivanja o indeksnoj korpi, kao dodatni kriterijum razmotrila finansijsko poslovanje kompanija, kao i njihovo učešće u free float tržišnoj kapitalizaciji”, rekli su iz Montenegroberze.\n“Revizija indeksa MONEX obavlja se na osnovu podataka o trgovanju u 12-omjesečnom periodu koji prethodi reviziji. Izbor emitenata čije će akcije ući u sastav indeksa obavlja se na osnovu rangiranja po koeficijentu likvidnosti, a uzima se u obzir free float tržišna kapitalizacija”, objasnili su iz Montenegroberze.\nRast indeksa na Montenegroberzi\nPrivremeno zabranjen rad Global broker dilera


Alibaba - 1\n22. 04. 2021 08:42\nKineski gigant za e-trgovinu Alibaba uložio je 350 miliona dolara (291,5 miliona evra) u tursku podružnicu Trendyol povećavši tako svoj udeo u kompaniji na 86,5 odsto, izvijestili su turski mediji.\n12. 04. 2021 14:40\n17. 03. 2021 08:57\nInternet pretraživač kineskog giganta za e-trgovinu, Alibabe, uklonjen je iz nekoliko onlajn prodavnica aplikacija u Kini, prenio je Fajnenšel tajms pozivajući se na kineske medije.\nKineska kompanija Alibaba postavila je novi rekord u onlajn prodaji robe od 56 milijardi dolara tokom ovogodišnjeg šoping praznika, Dana samaca, ali je taj podvig u zasjenak bacio pad akcija kompanije od osam posto uzrokovan predloženim novim kineskim antimonopolskim propisima.\nVlasnik Alibabe doniraće SAD milion maski i 500.000 testova\n16. 03. 2020 11:16\nLONDON - Kineski milijarder i vlasnik kompanije Alibaba Džek Ma doniraće Sjedinjenim Američkim Državama milion maski za lice i 500.000 testova za virus korona.\nOsnivač "Alibabe" donirao 1,4 miliona $ za istraživanje lijeka za virus\n14. 02. 2020 16:57\nPEKING - Fondacija koju predvodi osnivač kompanije "Alibaba" Džek Ma donirala je dodatnih 1,4 miliona dolara kineskoj grupi koja radi na razvijanju liječenja virusa korona, saopšteno je iz kompanije.\nKineski gigant u e-trgovini, Alibaba, saopštio je danas da je prodaja tokom prvih devet sati na "Dan samaca", koji kompanija organizuje svakog 11. novembra, dostigla 158,31 milijardi juana (22,63 milijarde dolara), što je 25 odsto više u odnosu na prodaju u prvih devet sati na isti dan prošle godine.\n06. 11. 2019 14:59\nHANGDŽOU - Predsjednica vlade Ana Brnabić obišla je kompaniju "Alilbaba"i rekla da se nada da će u narednih nekoliko mjeseci u Srbiji biti omogućeno plaćanje preko Alipaya.


Potpisivanjem Zajedničke izjave Republike Srbije i NR Kine o uspostavljanju sveobuhvatnog strateškog partnerstva, stvorena je osnova na bazi koje se danas naši odnosi snažno razvijaju\nNaslovna » Aktuelnosti » Potpisivanjem Zajedničke izjave Republike Srbije i NR Kine o uspostavljanju sveobuhvatnog strateškog partnerstva, stvorena je osnova na bazi koje se danas naši odnosi snažno razvijaju\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je sa predstavnicima Kineske Narodne asocijacije za prijateljstvo sa stranim zemljama na čelu sa zamenikom predsednika Song Đing Vuom koji je i član Komisije za spoljne poslove Nacionalne političke konsultativne konferencije Kine.\nFotografija: Kancelarija Nacionalnog saveta\n„Potpisivanjem Zajedničke izjave Republike Srbije i NR Kine o uspostavljanju sveobuhvatnog strateškog partnerstva, koju ste potpisali Vi i predsednik Si Đinping 2016. godine, stvorena je osnova na bazi koje se danas naši odnosi snažno razvijaju. Kineska delegacija koju predvodim boravi u Srbiji kako bi nastavila put koji ste Vi i predsednik Kine Si Đinping postavili kao novi put saradnje naših dveju država. U Kini Vi ste veoma ugledan političar, mi Vas posmatramo kao nekog ko ulaže izuzetne napore za razvoj odnosa naših dveju država. Kineska Narodna asocijacija za prijateljstvo sa stranim zemljama, veliku pažnju posvećuje javnoj diplomatiji, saradnji naroda, uspostavljanju i jačanju odnosa lokalnih vlada država. Zahvaljujući našoj asocijaciji Kina je uspostavila 2600 bratskih gradova širom sveta. Smatram da Srbija ima veliki potencijal za brz razvoj u svim sferama, a kineski privrednici imaju interes da učestvuju u privrednom razvoju Srbije“ naglasio je Song Đing Vu.\n„Srbija sebe svrstava u najveće prijatelje Kine i sve dok ima mudrosti u srpskom narodu Kina će biti naš prijatelj. Međusobna saradnja dveju država je u velikom usponu. U Srbiji je Kina počela sa investiranjem u infrastrukturu, auto-puteve, potom je usledila i uspešna privatizacija Železare u Smederevu. Kineska kompanija Zijin jedna je od zainteresovanih za strateško partnerstvo sa RTB „Bor“, danas je potpisan i sporazum za izgradnju fabrike guma "Shandong Linglong" u Zrenjaninu. U Srbiji su svi svesni koliko je bitna saradnja sa Kinom i drago mi je da polako počinje da se ostvaruje moja ideja da Kina proizvodi u Srbiji“, istakao je predsednik Nacionalnog saveta Nikolić.


Novi zakon o saobraćaju: šta se sve menja, a šta više nije kažnjivo\nNaslovna Info Servisne informacije Novi zakon o saobraćaju: šta se sve menja, a šta više nije...\nSkupština Srbije izglasala je izmene i dopune Zakona o bezbednosti saobraćaja na putevima\nOvaj zakon detaljno je pripreman više od tri godine, s ciljem da se otklone nedostaci koji su uočeni u toku proteklih devet godina, stupa na snagu osmog dana od objavljivanja u Službenom glasniku.\nTako će ubuduće za preticanje kolone preko pune linije, dva ili više prolasaka kroz crveno svetlo za manje od 10 minuta, vožnju sa više od dva promila alkohola u krvi – vozač otići pravo u zatvor, a kazna podrazumeva od 30 do 60 zatvorskih dana ili kazna rada u javnom interesu od 240 do 360 sati, kao i 14 do 16 kaznenih poena i devet meseci zabrane upravljanja vozilom.\nKazna za pojas 10.000 dinara\nPrema zakonu, ubuduće će kazna za nevezivanje pojasa, umesto 5.000 biti 10.000 dinara. Predviđeno je da se mališani mogu prevoziti samo u odgovarajućem bezbednosnom sedištu, odnosno na podmetaču za sedenje, u zavisnosti od uzrasta i visine deteta.\nZa mlade su pooštreni uslovi pod kojima mogu da dođu do vozačke dozvole, a ne mogu upravljati vozilom snage motora iznad 80 kilovata, sve dok ne steknu spremnost i iskustvo da upravljaju vozilom veće snage, što će procenjivati stručnjak. Za mlade vozače predviđena je nulta tolerancija na alkohol, telefoniranje, kao i zabrana vožnje između 23 i šest sati, a moći će da prevoze najviše tri osobe, uključujući i osobu pod čijim nadzorom voze.\nTime će se, kako je ranije objasnio ministar Nebojša Stefanović, sprečiti manipulativno ponašnje bilo kog učesnika u obuci.\nNovine za tehnički pregled\nKako je objasnio ministar unutrašnjih poslova važno je da vozilo bude bezbedno. Posebno će se propisivati uslovi za kontrolore tehničkog pregleda – njihov broj, radni status, ali i nespojivost poslova, odnosno to da neće u radno vreme moći da se bave održavanjem, popravkom, osiguranjem i registraciom vozila.\n– Priprema predloga zakona trajala je tri godine, a rešenja su odraz temeljne analize, ali ovo je stvar koja je „živa“ i u budućnosti će se menjati, pa je dorbrodošla svaka sugestija, jer nam je cilj da bezbednost u saobraćaju bude maksimalna – rekao je Stefanović.\nŠta više neće biti prekršaj\nZa pojedine prekršaje smanjene su kazne, poput vožnje u zaustavnoj traci ili ako je vozačka dozvola istekla za više od šest meseci, jer se smatra da je to propust koji vozač može da napravi, a koji nema veze sa vozačkim znanjem i sposobnostima.\nPrekršajem se neće smatrati – preticanje bicikala, radnih mašina, traktora, motokultivatora, odnosno zaprežnog vozila, preko pune linije, pod uslovima propisanim zakonom, jer je uočeno da leti to utiče na stavranje kolona, što smanjuje bezbednost na putevima.\nPrethodni tekstRužica Piskla iz Bačke Palanke – dobitnica „Fiat – a 500L“\nSledeći tekstVýzva na účasť na 48. Folklórnom festivale Tancuj, tancuj… 2018


Policija Kosova uhapsila još dvojicu osumnjičenih za zelenašenje - Društvo - Dnevni list Danas\nPočetna » Društvo » Policija Kosova uhapsila još dvojicu osumnjičenih za zelenašenje\nPolicija Kosova uhapsila još dvojicu osumnjičenih za zelenašenje\nPolicija Kosova je saopštila da su uhapšene još dve osobe koje su osumnjičene za krivična dela prevare, pritiska i prinude u okviru akciji pritvaranja pet osoba osumnjičenih za zelenašenje.\n0Piše: Beta 30. maja 2019. 23.12 Izmenjeno: 31. maja 2019. 04.00\nIako policija Kosova daje samo inicijale pritvorenih mediji javljaju da su uhapšeni Rahim Hašimi i Kadri Redžepi. Njihovo hapšenje je za kosovske medije potvrdio portparol Policije Kosova Beki Keljani.\nOni su deo organizovane kriminalne grupe u kojoj su 20. maja uhapšeni i Ismet Osmani, Iljir Bojkut, Adil Tači i Mentor Maćanit.\nU video snimcima koje je objavila prištinska televizija KTV ranije i danas, pritvoreni su govorili da su 200 hiljada evra koje su uzete od jednog biznismena za izgradnju bolnice predate predsedniku Skupštine Kosova Kadri Veseljiju, koji je to odbacio kao netačno i zatražio da se ta situacija do kraja razjasni i odgovorni izađu pred lice pravde.\nVeselji je ocenio da se radi o klasičnom slučaju prevare i manipulacije o kojima su organi reda i sudstvo bili na vreme informisani.\n„Želim da vas obećam da, ako bude i jedne indikacije moje uključenosti u ovu aferu, da ću podneti ostavku“, rekao je Veselji.\nKoha ditore piše da su snimci bili u posedu istražnih jedinica Policije Kosova i tužilaštva od 2013. godine, ali da oni sve do ponedeljka, 20. maja nisu preduzeli ni jednu aktivnost na razjašnjavanju tog dogadjaja.\nHapšenje, Kosovo, Policija\nTači se večeras obraća povodom predloga optužnice za ratne zločine


Neredi u Tirani su počeli u utorak uveče, kada je došlo do žestokih sukoba holandskih i italijanskih navijača sa lokalnom policijom.\nPovodom ovog nemilog događaja obratio se i zamenik načelnika policije Albert Derviši.\n- Dve odvojene grupe holandskih i italijanskih navijača sukobile su se sa policijom i tom prilikom povređeno je 19 policajaca i pet civila. Deportovano je 80 italijanskih navijača. Jedan policajac je povređen nožem, a povređena su i trojica italijanskih navijača i dvojica holandskih - rekao je Derviši\nOn je pozvao navijače oba kluba da se ponašaju "kao Evropljani", kao i da poštuju zakone države u kojoj se nalaze. Derviši je pozvao navijače oba tima da se ne sukobljavaju sa policijom, jer će se u suprotnom zakoni striktno primenjivati. Policijski funkcioner je istakao da se trenutno u pritvoru nalazi 48 navijača Rome i 12 pristalica Fejenorda. On je naglasio da se svaki uhapšeni navijač suočava sa zatvorskom kaznom od sedam godina.\nUEFA fudbal tuča navijača FK Roma FK Fejnord Liga konferencija


On je ponovio da ministri još nisu uvereni u to da je potrebno da se pređe na vladin plan B za kovid tokom zime, kojim bi se uvelo obavezno nošenje maski u zatvorenim prostorijama, vakcinacioni pasoši i više rada od kuće, preneo je "Gardijan".\n"U ovom trenutku, podaci ne pokazuju da bi trebalo odmah preći na plan B. Naravno, imaćemo to u vidu. Planovi su spremni, već smo ih pokazali javnosti kako bismo predočili ljudima koje su moguće opcije na zimu, za koju smo rekli da će biti izazovna. Tamnije nebo i hladnije vreme su idealni za širenje kovida", rekao je Sunak za radio BBC.\n"Vladino uputstvo za ljude je da sami donesu odluku prema situaciji u kojoj se nalaze. Svako radno mesto će biti drugačije, zavisno od toga koliko ljudi ima u prostoriji, koliko dugo ste tamo, da li znate ljude ili ne", istakao je.\n"Voleo bih da ponovim da same vakcine, u trenutnoj situaciji, čak i ako je situacija optimalna, nisu dovoljne da stave stvari pod kontrolu", rekao je Fin za "Skaj".\n(VIDEO) Na fakultetu u Splitu ODBILA DA NOSI MASKU, opirala se hapšenju, na kraju je pala na pod: Jedva su uspeli da joj stave lisice


NoTra - MUP SBŽ: Upozorenje o zabrani izazivanja požara\npožar\tmup žsb\nObavještavamo građane da je u proteklom razdoblju prijavljeno nekoliko požara, a najčešči su oni koji su uzrokovani paljenjem korova na njivama i drugim površinama, koji nerijetko se prenesu i na šumska područja. Takvi požari obično za posljedicu imaju veliku materijalnu štetu koja se ogleda kroz uništavanje šuma na većim površinama, ali i voćnjaka. Materijalne štete su evidentne i na stambenim i pomoćnim objektima, posebno u ruralnim područjima.\nImajući u vidu napred navedeno, apeliramo na građane da obrate pažnju na paljenje vatre u blizini navedenih područja, a posebno u vrijeme jakog vjetra koji omogućuje brzo širenje požara, što u mnogome otežava njegovo gašenje.\nOvim putem apeliramo na građane da uvaže naša upozorenja, te u slučaju da primjete požare to odmah prijave najbližoj policijskoj stanici na broj telefona 122, ili vatrogasnoj jedinici na broj 123. - priopćeno je iz Ureda komesara MUP-a ŽSB


Bez obzira da li ćemo to tumačiti natprosečnim nivoom političke kulture njenih članova, ili pak kontinuiranim prisustvom i borbom stranačkih barona i lobija, činjenica je da Demokratska stranka i njene skupštine pokazuju – barem za ovdašnje prilike – zavidan nivo unutarstranačke dinamike i demokratičnosti. Ta ocena ostaje i nakon poslednje skup štine DS, uprkos tome što je ovoga puta političke vatre bilo manje nego u nekim ranijim prilikama i što je praktično čitav skup protekao u znaku učvršćivanja liderske pozicije predsednika Borisa Tadića.\nTadićev trijumf je nesumnjivo zaslužen i, na prvi pogled, gotovo apsolutan. Pre dve godine on je pobedio svoje glavne stranačke rivale, ali ostao pomalo stešnjen unutar rukovodstva koje uglavnom nije sam birao i pod teretom Đinđićevog nasleđa i harizme, na koje su, i to ne bez osnova, njegovi stranački takmaci polagali najmanje jednako pravo. Iako od samog početka prisutan u stranačkom životu, Tadić je uvek bio pomalo strano telo i neka vrsta nepoznanice za stranačku nomenklaturu – kao i ona za njega. Ipak, zahvaljujući, s jedne strane, nesumnjivom ličnom šarmu, kao i širokoj paleti spoljne podrške, u rasponu od američkih zvaničnika do Ružice Đinđić i lokalne kulturne elite, stranačka javnost je nekako progutala i potisnula činjenicu da Tadić, najblaže rečeno, nije bio jedan od «prvih pikova» pokojnog premijera. Uostalom, u životu, a pogotovo u politici, ništa ne uspeva kao uspeh. DS je pod Mićunovićem imala ugled, sa Đinđićem su stigli energija, novac i moć, ali je tek Tadić doneo ono radi čega stranke prevashodno i postoje, a u čemu je DS hronično oskudevala – masovnu podršku i ukus pr(a)ve izborne pobede.\nNe treba otud da čudi što je stranačka skupština protekla u znaku Tadićevog ličnog trijumfa. Dobio je gotovo plebiscitarnu podršku, izazivača nema ni na vidiku, nekadašnji stranački takmaci su ili uklonjeni ili marginalizovani, a stranačko rukovodstvo je popunjeno ljudima od njegovog poverenja. U vrh su lansirani predsednikov kum i savetnik, lični pi ar, šef kancelarije i šef marketinga (šofer i frizer, čini se, za sada ne pokazuju neke političke ambicije). No, uprkos praktično apsolutnoj kadrovskoj dominaciji, između Borisa Tadića i Demokratske stranke nije došlo do one vrste identifikacije kakva je postojala u Đinđićevo vreme, ili kakva, na primer, postoji na relaciji Koštunica – DSS, ili Nikolić – SRS. (Da i ne govorimo o razmerama ove identifikacije u SPO, Novoj Srbiji ili PSS-u.)\nI nije tu u pitanju samo stepen unutrašnje demokratičnosti, niti prisustvo, odnosno odsustvo krupnih i samosvojnih političkih ličnosti. Konačno, Tomislav Nikolić je sa svake strane gledano, sve sa živim Šešeljem, Aleksandrom Vučićem i Majom Gojković, daleko manje izdvojen i neprikosnoven unutar SRS nego Tadić među Demokratama, pa se opet između njega i stranke ne primećuje onaj dualizam i napetost koji povremeno izbijaju kod Tadića i DS. Pravi izvor ovog dvojstva leži u oprečnim i teško pomirljivim ulogama koje su u poslednje vreme na sebe preuzeli DS i njen sve apsolutniji lider. Naime, ispravno procenjujući da, ukoliko se ne plaše vlasti, Srbi vole da glasaju za opoziciju, ali pogrešno računajući da «izbori samo što nisu» DS je prošle godine zaigrala na kartu oštrog oponiranja vladi Vojislava Koštunice, upravo u trenutku kada je bilo jasno da će, već i po prirodi svoje funkcije, Boris Tadić biti prinudjen da sa vladom najtešnje saradjuje povodom Kosovskog pitanja.\nAli čak i da nema ove ustavne obaveze, i čak i da nije bilo svojevremenog «kohabitacionog» dogovora i obećanja, jasno je da i Tadićev politički senzibilitet, a i platforma sa kojom je dobio predsedničke izbore, upućuju na dijalog, sporazumevanje, traganje za nacionalnim konsenzusom i brigu o elementarnim nacionalnim interesima – drugim rečima, manje-više sve suprotno onome što je, vođena sumnjivom procenom sopstvene probitačnosti, mesecima činila njegova stranka. Tadićeva DS se, naime, vrlo efikasno obračunala sa frakcijom Čede Jovanovića, ali je u velikoj meri ostala talac njegove politike, odnosno jednog neobičnog miksa sačinjenog od «haškog» pogleda na noviju srpsku istoriju, pomalo histeričnog aktivizma i reformske demagogije.\nNapokon, ta šizoidna pozicija se ponekad prenosi i na samog Tadića, koji je, poput neke savremene inkarnacije doktor Džekila i mister Hajda, prošle nedelje u roku od samo dvadesetčetiri časa otposlao dve potpuno oprečne političke poruke. Jednu u subotu uveče, kao predsednik DS, a drugu, kao predsednik Srbije, sutradan, u emisiji Utisak nedelje. U jednoj je govorio o dve Srbije, demokratskoj i radikalskoj, a u drugoj o državi, Kosovu i neophodnom jedinstvu, mireći ono što je prethodne večeri delio. Verovatno, kao što rekosmo, nema velike dileme koja je od ovih poruka bliža Tadićevom srcu. Ali ta poruka i ta politika, iz različitih razloga, još su nevidljive u delovanju i politici Demokratske stranke kojoj on stoji na čelu. Zato u svojim državotvornim nastupima Tadić nema adekvatnu stranačku pratnju i zato, na primer, preko jezika njegovih saradnika teško prelaze njegove reči da je Kosovo i državno, a ne samo humanitarno pitanje zaštite tamošnje srpske manjine, ili da Srbija ima legitimne interese u Crnoj Gori, kao i u Republici Srpskoj. Sve to ukazuje da je Tadić, za sada, unutar DS trijumfovao personalno, ali još uvek ne sasvim politički i ideološki – ma šta to značilo. A sve dok je tako, vlada i radikali ne treba da brinu za svoju budućnost.


Od Omonije do Salcburga - Sport - Dnevni list Danas\nPočetna » Sport » Od Omonije do Salcburga\nCrvena zvezda neće imati lak put u kvalifikacijama za Ligu šampiona\nOd Omonije do Salcburga\nV. Ž.30.04.2021. 22:25\nSada kada je titula i formalno u „džepu“, Crvena zvezda već može da se okrene planovima za ulazak u Ligu šampiona.\nMeđutim, put do elite neće biti ni malo jednostavan, iako će prvak Srbije biti povlašen u žrebu sve do poslednje runde kvalifikacija.\nCrveno-beli će najverovatnije startovati iz druge runde kvalifikacija (potrebno je da polufinalisti Lige šampiona izbore mesto u LŠ preko nacionalnih liga, odnosno da budu među prva četiri tima).\nVeć je sada poznato da će u drugom kolu kvalifikacija protivnici iz slabijeg šešira najverovatnije biti: Škendija, Dinamo Tbilisi, Žalgiris, Flora, Kairat, Budućnost (Podgorica), Slovan (Bratislava), Olimpija, Omonija i Ferencvaroš ili Kluž.\nPoslednja četiri bi bez dileme bili najteži rivali.\nOmonija je prošle sezone pobedila Zvezdu posle penala u trećoj rundi. Verovatno bi problem predstavljala i Škendija iz Severne Makedonije pošto bi u slučaju prisustva navijača verovatno došlo do prepucavanja na nacionalnoj osnovi (igrači i simpatizeri kluba su mahom albanske nacionalnosti).\nU zavisnosti od rezultata druge runde kvalifikacija u trećoj će među mogućim rivalima sigurno biti Ferencvaroš, a gornjoj grupi klubova pridodaće se Ludogorec, Malme, Legija (Varšava) i Šerif.\nU poslednjoj rundi crveno-beli sa velikom izvesnošću padaju u drugi šešir, a to znači da za rivale mogu dobiti: Dinamo Zagreb, Olimpijakos, Slaviju Prag i Salcburg.\nHrvatski klub je ove sezone stigao do četvrtfinala Lige Evrope i sigurno bi bio favorit.\nCrveno-beli su protiv Olimipijakosa igrali u Ligi šampiona pre dve godine i u Beogradu su pobedili 3:1, ali su u poslednjem kolu u Atini izgubili 0:1 i tako propustili šansu za plasman u nokaut fazu Lige Evrope.\nZvezda je protiv Salcburga u čuvena dva meča (0:0, 2:2) leta 2018. godine uspela da se prvi put u istoriji plasira u Ligu šampiona, ali dileme nije bilo ni tada ni sada da je austrijska ekipa jača na papiru.\nPrvi put četiri titule u nizu\nCrvena zvezda je prvi put u istoriji uspela da zaredom naniže četiri titule prvaka države. Niz je 2018. godine započeo u vreme trenera Vladana Milojevića koji je dva puta bio prvak države, a potom ga je nastavio Dejan Stanković koji takođe na svom kontu ima dve titule. Igrači koji su su podigli sva četiri pehara u četiri sezone su: Milan Borjan, Milan Rodić, Marko Gobeljić i El Fardu Ben.\nFK Crvena zvezdaFudbalFudbalski klub Crvena ZvezdaKvalifikacijeLiga šampiona


Stejt department: Srbija napredovala u usklađivanju režima sprečavanja pranja novca sa međunarodnim standardima - Politika - Dnevni list Danas\nPočetna » Politika » Stejt department: Srbija napredovala u usklađivanju režima sprečavanja pranja novca sa međunarodnim standardima\nSrbija je u 2018. godini načinila značajan napredak u usklađivanju svog režima sprečavanja pranja novca sa međunarodnim standardima, što je dovelo do povećanja broja istraga i sudskih presuda, navodi se u godišnjem izveštaju Stejt departmenta.\n0Piše: FoNet 29. marta 2019. 19.16\nKako se ističe u tom dokumentu, Srbija je, uz pomoć donacija, unapredila nacionalnu procenu rizika kako bi bolje identifikovala pretnje kriminala povezanog sa pranjem novca i metode koje se koriste u pranju novca i finansiranju terorizma, prenosi Glas Amerike.\nUkazuje se da najčešća praksa pranja novca u Srbiji uključuje pozajmice i poklone u gotovini nepoznatog porekla privatnim i pravnim licima, korišćenje of-šor kompanija i slučajeve gde se pranje novca kombinuje sa izbegavanjem plaćanja poreza, kao i integraciju kriminalno stvorenih fondova u sektore građevinarstva, stambeno tržište, gradnju kockarnica, menjačnica, hotela i slično.\nU izveštaju se ukazuje da bi Srbija trebalo da unapredi međusobnu saradnju relevantnih agencija, pranje novca krivično goni nezavisno od drugih krivičnih dela i da podigne svest među institucijama koje imaju obavezu da podnose izveštaje o sumnjivim transakcijama.\nPored toga, trebalo bi da se postara da agencije za sprovođenje zakona na vreme imaju pristup podacima o vlasništvu kod pravnih lica i da unaprede kapacitete supervizora za suzbijanje pranja novca. Navodi se da je u prvih osam meseci 2018. podignuto 11 optužnica protiv 31 lica osumnjičenog za pranje novca i da je tokom prvih sedam meseci primene novog zakona o organizaciji državnih tela u suzbijanju organizovanog kriminala, terorizma i korupcije podignuto 275 optužnica za korupciju i finansijske malverzacije.\nU delu izveštaja koji se bavi nelegalnom trgovinom narkotika, navodi se da Srbija nije značajan izvor niti zemlja potrošač ilegalnih narkotika, ali je i dalje zona tranzita za drogu koja se krijumčari preko njene teritorije ka drugim evropskim tržištima. Ističe se da kroz Srbiju, između ostalog, prolaze opijati iz Avganistana i kokain iz Južne Amerike na putu u Zapadnu Evropu i na Bliski istok, ali se koriste i za snabdevaje malog, ali rastućeg domaćeg tržišta.\nU malim, tajnim laboratorijama unutar Srbije proizvode se sintetičke droge za lokalnu upotrebu, a najčešće korišćeni ilegalni narkotik je kanabis, piše u izveštaju.\nPrema izveštajima Ministarstva unutrašnjih poslova, droga se krijumčari “balkanskom rutom” u Evropu, a u Srbiju uglavnom ulazi sa Kosova i iz Albanije. U izveštaju Stejt departmenta o kontroli narkotika razmotrene su aktivnosti vlada skoro 70 zemalja na subzijanju proizvodnje, trafikinga i upotrebe droge.\nKako se navodi, taj globalni izazov danas ima direktniji uticaj na zdravlje i bezbednost Amerikanaca nego bilo kad u istoriji.\nPrema podacima američkog nacionalnog Centara za kontrolu i prevenciju bolesti, više od 70.000 ljudi umrlo je od predoziranja drogom 2017. godine i to je postao glavni uzročnik ranih smrti u SAD.\nVelika većina droge koja je izazvala te smrtne slučajeve potiče van SAD, zbog čega je suzbijanje proizvodnje i krijumčarenja narkotika jedan od najhitnijih spoljnopolitičkih prioriteta SAD, navodi se u izveštaju.\nizvestaj, korupcija, srbija, stejt department\nEK usvojila listu zemalja sa strateškim nedostacima u borbi protiv pranja novca


Direktorka TV Kanal 9: Država nama duguje 10 puta više nego što mi dugujemo državi | Insajder TV - Više od vesti\nDirektorka TV Kanal 9: Država nama duguje 10 puta više nego što mi dugujemo državi\nNakon 20 godina postojanja, zbog duga prema preduzeću Emisiona tehnika i veze (ETV), ugašen je signal novosadske TV Kanal 9. Direktorka ove televizije Maja Pavlović, koja je zbog gašenja televizije započela štrajk glađu, kaže za Insajder da su dugovi države prema Kanalu 9, deset puta veći od duga koji od televizije potražuje ETV. Pavlović navodi da će nastaviti štrajk sve dok se problem ne reši odnosno dok se ne podvuče crta i utvrdi tačno stanje dugovanja i sa jedne i sa druge strane. V.d. direktora JP Emisione tehnike i veze Branko Gogić kasnije večeras saopštio je da je Kanalu 9 ponuđeno da svoje obaveze plati na 24 mesečne rate i najavio da će odmah pustiti signal ove novosadske televizije.\nDirektorka TV Kanal 9 Maja Pavlović navodi za Insajder da je TV Kanal 9 dospela u probleme zbog drastičnog povećanja cene naknade za emitovanje i protivzakonitih presuda po kojima je ova televizija plaćala ogromne sume za sudske troškove u sporovima koje je dobijala protiv javnih preduzeća zbog nepostupanja po Zakonu o dostupnosti informacija od javnog značaja.\nKako je Insajder ranije pisao, jedan od takvih primera je i nedavna odluka suda da Kanal 9 treba da plati 15 puta više novca za sudske troškove nego Javno preduzeće „Vodovod i kanalizacija“, koje je po njihovoj tužbi u tim istim sudskim postupcima kažnjeno zbog nepoštovanja zakona.\n„Mi smo radili svoj posao i slali zahteve za informacije od javnog značaja direktorima koji su krili te informacije. Pokrenuli smo oko 800 prekršajnih postupaka koji su okončani na način da su direktori proglašeni krivim ili su postupci zastareli. Iako smo mi oštećeni, pa samim tim imamo pravo na nadoknadu troškova, ja te troškove ne mogu da naplatim od države“ rekla je Pavlović.\nOna je dodala da su pored toga donošene i nezakonite odluke kao u slučaju JP „Vodovod i kanalizacija“ kada je sud odlučio da objedini postupak i prizna Kanalu 9 troškove za podnošenje samo jedne umesto za preko sto prijava. To je učinjeno iako su prijave podnošene zbog nepostupanja po različitim zahtevima Kanala 9, upućenim javnom preduzeću u različitim vremenskim intervalima.\nPavlović tvrdi da Kanalu 9 samo po prekršajnim prijavama država duguje 20 miliona dinara a da im je signal isključen zbog duga od dva miliona dinara.\nKako ističe, probleme u poslovanju televizije izazvala je i jednostrana odluka države o povećanju iznosa naknada za emitovanje nakon uvođenja digitalnog signala.\n„ Iako u pravilniku o prelasku sa analognog na digitalno emitovanje piše da će imaocima analognih frekvencija biti omogućen pristup multipleksu u skladu sa njihovim dozvolama, činjenica je da je iznos naknade uvećan za deset puta u odnosu na uslove koji su bili predviđeni konkursom na kom je 2006. godine TV Kanal 9 aplicirao za dozvolu i dobio lokalnu frekvenciju“ kaže Pavlović.\nOna navodi da je protiv takvog rešenja podnela tužbu Upravnom sudu ali da taj postupak još uvek nije rešen .\nMaju Pavlović, koja drugi dan zaredom štrajkuje glađu u prostorijama ove televizije, danas su posetili predstavnici novinarskih i medijskih udruženja. Pavlović kaže da je načelno dogovoreno da se organizuje sastanak na kome bi se sa predstavnicima preduzeća Emisiona tehnika i veze razgovaralo o „nerazumnim“ naknadama koje su nametnute medijima.\n„ Juče su mnogi ugašeni, danas gase nas, sutra će to biti neki drugi. Moja želja je da se ujedunimo i pronađemo rešenje za opstanak medija u Srbiji“ rekla je direktorka TV Kanal 9 za Insajder.\nOna je dodala i da međunarodnu zajednicu treba upoznati sa problemima ove televizije jer je Kanal 9 primer ugrožavanja slobode izveštavanja u Srbiji.


Za EU sloboda izražavanja predstavlja srž procesa pridruživanja | EUME\nNaslovnica Info Press info Za EU sloboda izražavanja predstavlja srž procesa pridruživanja\nZa EU sloboda izražavanja predstavlja srž procesa pridruživanja\nU Podgorici je danas održan završni sastanak ekspertske misije u oblasti slobode medija koja je boravila u Crnoj Gori od 30. maja.\nTokom posjete Crnoj Gori, eksperti su imali sastanke s predstavnicima relevantnih crnogorskih institucija, i to nadležnog odbora Skupštine, Ministarstva kulture, Ministarstva pravde, Ministarstva finansija, Agencije za elektronske medije, Državne revizorske institucije, Agencije za zaštitu ličnih podataka i slobodan pristup informacijama, Uprave za javne nabavke, Agencije za zaštitu konkurencije, RTCG-a, Fonda za zaštitu i ostvarivanje manjinskih prava, tužilaštva i sudstva.\nZatvarajući misiju, generalna direktorica za evropske poslove u MVPEI i pregovarač za 23. i 24. poglavlje Snežana Radović saopštila je da ekspertske misije predstavljaju priliku da zajedno s predstavnicima EU sagledamo ostvareni napredak u oblasti vladavine prava, te identifikujemo polja u kojima je potrebno dalje unapređenje.\n„Uvjerena sam se da će nalazi ove ekspertske misije, kao i ekspertske misije koja je održana prethodne sedmice, posvjedočiti o posvećenosti Crne Gore reformama i dostizanju evropskih standarda kad je sloboda medija u pitanju, kao i samom procesu evropske integracije. Preporuke koje dobijemo kroz izvještaje iskoristićemo za dalje unapređenje standarda i rezultata na terenu“, istakla je Radović.\nPredstavnik Evropske komisije Andris Kesteris zahvalio je crnogorskim kolegama na odličnoj saradnji tokom pripreme i same realizacije misije.\n“Činjenica da smo imali tri nezavisna eksperta u protekle dvije nedjelje jasno ukazuje da za Evropsku uniju sloboda izražavanja predstavlja srž procesa pridruživanja”, kazao je Kesteris.\nOn je naglasio da je potrebno da Crna Gora obezbijedi transparentno oglašavanje državnih organa i preduzeća u državnom vlasništvu, sa jasno definisanim procedurama.\nKesteris je pojasnio da su se ove ekspertske misije fokusirale na pitanja poput nasilja nad novinarima, medijske samoregulacije i funkcionisanja Javnog servisa. On se složio sa crnogorskim kolegama da će nalazi eksperata biti od pomoći crnogorskim organima kako bi se prepoznali nedostaci i pronašla najbolja rješenja za njihovo prevazilaženje.\nKesteris je zaključio da će se ocjena Evropske komisije o stanju u ovoj oblasti naći u narednom Izvještaju o Crnoj Gori koji će biti objavljen u novembru.


Kakvi zakoni nam garantuju slobode i prava? Možemo li pronaći sredstva da rešimo probleme na koje nailazimo i kako se država odnosi prema nama, osnovna su pitanja koja treba postaviti prilikom analize okruženja u kom pojedinci, udruženja i organizacije deluju.\nKako bi doprineli rešavanju problema kao što su korupcija, nezaposlenost ili siromaštvo, građani i građanke Srbije osnivaju udruženja i organizacije. U meri u kojoj su oni kao pojedinci ili udruženja slobodni da se organizuju i deluju, zavisi stepen demokratije i napredak jednog društva. Međutim, da li je okruženje za razvoj civilnog društva povoljno u Srbiji?\nOvo i mnoga druga pitanja osnova su Matrice za praćenje podsticajnog okruženja za razvoj civilnog društva koju je formirala Balkanska mreža za razvoj civilnog društva (BCSDN). Kao članica ove mreže, Građanske inicijative su zajedno sa drugim partnerskim organizacijama učestvovale u formiranju Matrice. Ovaj jedinstveni dokument koji je osnova za temeljna istraživanja u 10 zemalja Evrope, biće predstavljen 10. aprila 2013. godine u beogradskom Medija centru.\nNa predstavljanju Matrice govoriće:\n• Ivana Ćirković, direktorka Kancelarije za saradnju sa civilnim društvom Vlade Republike Srbije\n• Tanja Hafner Ademi, izvršna direktorka Balkanske mreže za razvoj civilnog društva (BCSDN)\n• Marija Dimitrijević Mišković, koordinatorka projekta za Srbiju, Građanske inicijative\nMatrica će moći da se primenjuje u Albaniji, Srbiji, Sloveniji, Bosni i Hercegovini, Kosovu, Makedoniji, Hrvatskoj i Turskoj. Njenim korišćenjem i odgovaranjem na pitanja u vezi sa pravnim okvirom, finansijskim i socioekonomskim stanjem u određenoj zemlji, organizacije civilnog društva mogu pratiti i temeljno istraživati okruženje u kom deluju. Koristeći je kao oruđe, organizacije civilnog društva će zahvaljujući njoj doći do informacija potrebnih za dalje angažovanje i rad na poboljšanju okvira u kom deluju.\nPredstavljanje Matrice, organizovano je u okviru dvogodišnjeg projekta "Acquis balkanskog civilnog društva - jačanje potencijala i kapaciteta civilnog društva za javno zastupanje i monitoring" čiji je nosilac BCSDN a koji je podržala Evropska komisija.\nnvo, nevladine organizacije, gradjanske inicijative


Slučaj grada Hangdžou: Praćenje građana non-stop\nSvet Autor:Nova27. maj. 202010:45\nUkazuju pri tom da je plan naišao na kritike na kineskim društvenim mrežama zbog mogućih posledica zadiranja u privatnost, prenosi Radio Slobodna Evropa.\nHangdžou planira da aplikaciju za praćenje zdravlja uvedenu u okviru borbe protiv širenja korona virusa zadrži za svojih 10 miliona stanovnika i posle okončanja pandemije, piše Gardijan.\nPrema izveštajima kinskih medija, vlasti u Hangdžou planiraju da aplikacija bude spremna do kraja sledećeg meseca. Zdravstvena komisija grada je navele da će predloženi sistem biti „zaštitni zid za jačanje zdravlja i imuniteta ljudi“ posle pandemije.\nAplikacija u Hangdžou bi trebalo da na dnevnom nivou određuje poene na osnovu medicinskih izveštaja, nedavnih zdravstvenih pregleda i životnih navika – koliko je neko pio alkohol, pušio, vežbao i spavao, što doprinosi povećanju ili smanjenju rangiranja, objašnjava CNN.\nGradske vlasti Hangdžoua žele da „normalizuju“ te zdravstvene kodove, ističe CNN. Slika na sajtu gradske zdravstvene komisije prikazala je sistem s rezultatima na skali od nula do 100, uz odgovarajuće boje s postepenim prelaskom iz crvene u zelenu. Rezultat je zasnovan na svakodnevnim aktivnostima – 15.000 koraka bi donelo pet poena, 7,5 sati sna jedan poen, dok bi čašica žestokog pića odnela 1,5 poene, a pet cigareta tri poena.\nTakođe bi, prema rečima direktora gradske zdravstvene komisije, postojao „grupni zdravstveni rezultat“, navodi CNN. Demonstracija na sajtu komisije je prikazala zdravstveni rezultat za preduzeće na osnovu niza faktora, poput toga koliko zaposleni dnevno vežbaju i spavaju, koliko je njih obavilo godišnju zdravstvenu kontrolu i koliko se dobro među radnicima kontrolišu hronične bolesti.\nPlanovi za praćenje zdravlja stanovnika izazvali su zabrinutost, dok se gnev širi na kineskim društvenim mrežama posle najave zvaničnika u Hangdžou da će napraviti trajnu verziju sistema za ocenjivanje zdravlja stanovnika na osnovu aplikacije za borbu protiv COVID-19, piše Volstrit džurnal.\nU izveštaju na godišnjem zasedanju kineskog parlamenta jedan od istaknutih poslanika u ponedeljak je naveo da bi vlada trebalo da radi na usvajanju zakona o zaštiti ličnih podataka u okviru napora da se poboljšaju „nacionalna bezbednost i društveno upravljanje“, navodi list.\nZaštita ličnih podataka u Kini trenutno potpada pod mešavinu propisa o sajber bezbednost, zaštiti podataka i drugih oblasti. Međutim, ističe Volstrit džurnal, više nacionalnih zakona o bezbednosti ima prednosti u odnosu na te propise, s nametanjem obaveza internet kompanijama da vladi daju pristup „važnim podacima“ koji se tiču nacionalnog ili javnog interesa.\nSada kada je COVID-19 uglavnom pod kontrolom, kineski zvaničnici traže novu upotrebu za aplikacije instalirane na telefonima građana da se identifikuju i izoluju koji bi mogli širiti bolest, piše Njujork tajms.\nZdravstveni kodovi na telefonima u Kini su se prvi put pojavili u februaru, kao zajednički proizvod lokalnih vlasti i tehnoloških kompanija, i za nekoliko nedelja su se raširili zemljom. Sada, navodi list, pored Hangdžoua, gde zvaničnici razmatraju sistem „indeksa ličnog zdravlja“, i drugi kineski gradovi na različite načine pokušavaju da zadrže aplikacije uvedene u borbi protiv korona virusa.\nZvaničnici Komunističke partije u okrugu Tiantai južno od Hangdžoua nedavno su došli na ideju da razviju zasebnu aplikaciju koju su nazvali „kod zdravlja čestitosti“ koji bi predstavljao stepen ispravnosti i marljivosti članova u izvršavanju partijskih zadataka. „Radi se o tome da li je vaš partijski duh zdrav, a ne da li je vaše telo zdravo“, rekao je partijski sekretar u selu Šitangsju.


Smeštaj – Page 18 – Stara planina – Babin zub servisne informacije\nOsnežavanje staza na Kopaoniku i Staroj planini\nNovember 17, 2016 Babin zub, Događaji, Gondola, Hotel Stara planina ****, Knjaževac, Smeštaj, Stara planina, Staze, Vesti, Vreme No comments\nSnežne padavine i Izuzetno niske temperature proteklih dana stvorile su uslove za testiranje sistena za veštačko osnežavanje ski staza na Kopaoniku i Staroj planini.\nNa kopaoniku su se proteklih dana osnežavale staze Karaman greben, Panćić i Dolina sportova, a sistemi će raditi sve dok vremenski uslovi budu dozvoljavali. Visina prirodnog snega u ovom ski centru je oko 15 centimetara, a za dodatno osnežavanje staza uključeno je 34 uređaja za proizvodnju snega.\nMešavina prirodnog i veštačkog snega čini najbolju podlogu za prirpemu staza, koja traje čitave sezone.Uporedo sa Kopaonikom ovih dana je i u ski centru na Staroj planini testiran i pusten u rad sistena za veštačko osnežavanje ski staza.\nSkijanje od sredine decembra\nOstalo je manje od mesec dana je do otvaranja zimske sezone, a svi kapaciteti MK Mountain Resorta su rasprodati za predstojeći Ski Opening Kopaonik. Tradicionalna manifestacija ove godine se održava sedmi put i od 8. do 11. decembra označiće početak zimske sezone. U ovom periodu očekuje se prisustvo oko 15 hiljada gostiju. Sudeći po trenutnim vremenskim uslovima i velikom interesovanju, Kopaoniku predstoji jedna od najuspešnijih zimskih sezona.Slična situacija je i na Staroj planini gde su gotovo svi smeštajni kapaciteti unapred rasprodati, tradicionalni ski opening se očekuje od 16-19.decembra.\nZabelela se i Stara planina (Foto) –\nNovember 12, 2016 Babin zub, Događaji, Foto, Hotel Stara planina ****, Jabučko ravnište, Knjaževac, Smeštaj, Stara planina, Vesti No comments\nSneg je tokom popodneva počeo da pada i na Staroj planini, koja je zbog praznika i najavljenih snežnih padavina prepuna gostiju.\nOkupiranost elitnog hotela na Jabučkom ravništu “Stara planina ****” trenutno iznosi mešto manje od 90%, tačnije (88,25%). U hotelu trenutno boravi blizu 350 gostiju, najviše iz Srbije, ali i iz Makedonije i Bugarske.Stranim i domaćim gostima popunjeni su i ostali smeštajni kapaciteti širom planine (Etno selo Srna, Hotel Aleksej) takođe sa preko 90 % popunjenosti.Goste su dobili i Restoran plaža i Planinarski dom podno Babinog zuba.\nViše padavina očekuje se na jugu i jugozapadu. Krajem dana i u toku noći sneg se očekuje i u nižim predelima.\nIz AMS skreću pažnju na učestale odrone kamenja na put, a vozačima savetuju da ne kreću na put bez zimske opreme.\nJoš pet dana traje pretprodaja za predstojeću zimsku sezonu. Iskoristite popust od 15 posto i kupite kartu za ski sezonu 2016/17\nU nastavku teksta možete videti večerašnje fotografije sa Stare planine.\nStara planina **** cenovnik zima 2016/2017\nOctober 21, 2016 Babin zub, Događaji, Gondola, Hotel Stara planina ****, Jabučko ravnište, Knjaževac, Smeštaj, Stara planina, Vesti No comments\n-Prestižni Hotel Stara planina **** koji se nalazi u srcu Stare planine, smešten na Jabučkom ravništu pored prve Srpske gondole objavio je cenovnik za predstojeću zimsku sezonu. 2016/2017\n-Dočekajte novu godinu na Staroj planini, prepustite se dobrom raspoloženju i uživajte sa Vašim mališanima u ukusnim specijalitetima Istočne Srbije.Iskoristite popust na rane rezervacije do 30.11.2016(10% popusta za uplate do kraja oktobra i 5 % za uplate do kraja novembra).\nSpecijalno za decu od 4-10 godina Škola skijanja i Ski oprema u periodu 09-12h Celodnevni ski pass.\nOsetite čari Stare planine i Dobrodošli na krov Srbije.\nPogledajte ponudu STARA PLANINA ZIMA 2017. Provedite zimu 2017 uz najpovoljnije cene za privatni i hotelski smeštaj samo na sajtu Stara planina INFO.\nStrana 18 of 47« Prva«...10...1617181920...3040...»Zadnja »


Bankari predviđaju rast BDP-a Srbije od 2,2 odsto u 2016. - PKS-RPK Novi Sad\nAnalitičari Unikredit banke prognozirali su Srbiji rast bruto društvenog proizvoda (BDP) od 2,2 odsto za ovu godinu, što je do sada naoptimističnija prognoza neke od međunarodnih finansijskih institucija.\nPrognoza Unikredita veća je za 0,2 odsto od predviđanja Evropske komisije (2,0 odsto) i za 0,4 odsto od projekcija Međunarodnog monetarnog fonda (MMF) i Svetske banke (1,8 odsto).\nMeđutim, kako sada stvari stoje, analitičari ove banke za 2017. procenjuju skromniji rast srpske privrede, od 1,8 odsto.\n– Očekuje se da ekonomsko okruženje regiona centralne i istočne Evrope ostane pozitivno. Većina zemalja će pokazati solidan privredni rast, kako u 2016, tako i u 2017 – izjavio je direktor Unikreditove Divizije za poslovanje u CIE Karlo Vivaldi, na konferenciji EBRD-a u Londonu, javlja izveštač Tanjuga.\nU regionu centralne i istočne Evrope, rast je za ovu godinu prognoziran na 1,3 odsto, a za sledeću na 2,6 odsto u odnosu na 0,4 odsto, koliko je iznosio 2015.\nPored toga, očekuje se da se ekonomski rast proširi na sve zemlje centralne i istočne Evrope u 2016. godini.\nPrema istraživanju Unikredita, realan rast BDP-a u centralnoj, istočnoj i jugoistočnoj Evropi trebalo bi da dostigne 3,2 odsto ove i 3,3 odsto naredne godine, nakon ostvarenih 3,5 odsto u 2015. godini.\nMauro Đorđo Marano, zamenik direktora Odeljenja za strateške analize CIE u Unikreditu, rekao je da je u tom regionu primetan napredak kada je reč o kreditiranju preduzeća.\nU narednom periodu u fokusu će biti kreditiranje privrede, naveo je on, pozivajući se studiju „Bankarstvo u CIE – podrška održivom razvoju i inovacijama“.\nMahom zbog manje investicija, a delom i zbog povećane privredne štednje, proteklih godina je kreditiranje korporativnog sektora u većini zemalja centralne, istočne i jugoistočne Evrope bilo oslabljeno, ali je rast kredita privredi ubrzan u nekim zemljama u 2015, navode analitičari ove banke.\nIstovremeno, struktura izvora finansiranja u regionu CIE pokazuje da postoji prostor za veću ulogu hartija od vrednosti. Izvoz i fondovi EU trebalo bi da obezbede dodatne poslovne mogućnosti za banke u regionu.


Muž iz Amerike došao u Beograd zbog BITNE STVARI, daljina ih je UDALJILA! – Zenski Magazin\nby admin April 7, 2021, 6:29 am 1.7k Views\nNekadašnji supružnici potrudili su se da organizuju radostan praznik za sina Marka Lea, te je Džoel Lubin tim povodom doputovao u našu prestonicu.\nPočetkom februara Marija Karan navodno se zvanično razvela od supruga Džoela Lubina, nakon sedam godina zajedničkog života. Da su i nakon bračnog rastanka ostali u dobrim odnosima, pokazala je atraktivna glumica i to slikama sa proslave Uskrsa u Beogradu.\n– Marija i Džoel su jako posvećeni roditelji, te su i pored razvoda rešili da ostanu u prijateljskim odnosima, prvenstveno zbog naslednika Marka Lea. Njih dvoje su ostavili sve ljubavne nesuglasice po strani i sada su samo usredsređeni da sin ne trpi zbog njihovog rastanka – navodi izvor blizak glumici.\n– Kako Džoel živi u Americi, a Marija je već neko vreme u Srbiji, brzo su se dogovorili da katolički Uskrs obeleže u Beogradu. On je doputovao iz Amerike, te se pridružio glumici i njihovom sinu u jednom beogradskom hotelu, gde su zajedno uživali u prazničnim običajima.Tome svedoče i fotografije koje je Marija za Uskrsa kačila na svoj Instagram profil. Ona je zajedno sa bivšim suprugom uživala u različitim običajima za ovaj praznik, a njihov mališan najviše se obradovao traženju jaja i slatkiša koji su bili skriveni po hotelu u kome su odseli.\nHolivudski producent i naša glumica brak su sklopili 2014. godine, a glamurozna svadba upriličena je i u Los Anđelesu i u Beogradu, gde su se na večnu ljubav zakleli u crkvi Ružici koja se nalazi na Kalemegdanu.\nIako je njihova ljubav delovala idilično i kao ljubav za ceo život, nakon mnogobrojnih nesuglasica prošle godine su podneli papire za razvod braka. Iako o razlozima razvoda glumica nije javno pričala, mediji su ranije preneli da je glavni kamen spoticanja bio to što je Marija želela da se vrati poslu, a kako nije uspela da ostvari angažman u Holivudu, morala je često da putuje za Srbiju kako bi radila svoj posao. Uz to, zbog poslovnih obaveza koje je njen suprug Džoel konstantno imao, Marija je i na putovanja išla sama ili sa sinom, te je to rezultiralo da se vremenom udalje.\nUskrs i po našim običajima\nRazveli se pre dva meseca u Beogradu\nPočetkom februara glumica je sa Džoelom doputovala u srpsku prestonicu kako bi stavila tačku na brak. Kako su tada ispričali izvori bliski ovom bivšem paru, zajedno su navodno boravili u jednom hotelu u centru Beograda i bez prevelike pompe potpisali papire za razvod braka. Dok se producent ubrzo vratio u Ameriku, Marija je sa sinom ostala u prestonici.


Pjongjang ispalio balističku raketu u Japansko more\nJedna od prethodnih proba lansiranja balističkih raketa u Severnoj Koreji\nSeverna Koreja ispalila je danas balističku raketu u Japansko more, dan uoči sastanka američkog i kineskog predsednika na kome će severnokorejski nuklearni program biti jedna od glavnih tema razgovora.\nJužnokorejsko Ministarstvo odbrane je saopštilo da je raketa bila srednjeg dometa i da je pala na oko 60 kilometara od mesta lansiranja, a Ministarstvo spoljnih poslova je oštro osudilo njeno lansiranje i navelo da to predstavlja "pretnju miru i stabilnosti celog sveta".\nRaketa je ispaljena nekoliko dana pošto je Severna Koreja zapretila međunarodnoj zajednici uzvratnim merama zbog sankcija koje su protiv nje uvedene.\nJapanski premijer Šinzo Abe je ocenio da ispaljivanje rakete predstavlja "ozbiljnu provokaciju" i jasno krši rezolucije Saveta bezbednosti UN. Dodao je da je moguće da se Severna Koreja izvede i druge provokacije.\nSeverna Koreja ima ambiciju da razvije interkontinentalnu raketu s nuklearnim nabojem dometa do američke kontinentalne teritorije. Napravila je već pet nuklearnih proba, od toga dve samo tokom 2016. godine. Severna Koreja je u ponedeljak upozorila da će uzvratiti ako međunarodna zajednica odluči da pojača sankcije zbog njenih balističkih i nuklearnih programa.\nDanašnje ispaljivanje rakete desilo se uoči održavanja prvog samita Trampa i kineskog predsednika Si Đinpinga na Floridi, gde će severnokorjska pretnja biti centralna tema. Trampova administracija je više puta ocenila da je Peking ključ za rešenje severnokorejsog pitanja i da ne čini dovoljno da ga reši.


SEEPEX O SEEPEX-u\nPonude tržišnih informacija\nDan unapred aukcije\nKo su naši učesnici\nPristup učesnika organizovanog tržišta\nTrening i sertifikacija\nPravila i Dokumenti\nStvaranje poverenja na tržištu\nKomitet organizovanog tržišta\nO nama O SEEPEX-u\nVi ste ovde: SEEPEX O SEEPEX-u\nSEEPEX a.d. Beograd je licencirani operator za organizovano tržište električne energije koji je formiran na bazi partnerstva između A.D. EMS i EPEX SPOT-a kao akcionarsko društvo. SEEPEX će upravljati organizovanim tržištem, sa standardizovanim proizvodima i isporukom unutar dan-unapred vremenskog okvira sa ciljem da obezbedi ove produkte za trgovanje u Srbiji i regionu jugoistočne Evrope, gde je to moguće.\nUloga i funkcije SEEPEX-a\nSEEPEX će organizovati tržište koje je opciono, anonimno i dostupno svim kompanijama koje zadovoljavaju zahteve za prijem. Cilj SEEPEX-a je da obezbedi transparentan i pouzdan mehanizam formiranja veleprodajne cene tržišta električne energije putem poklapanja ponude i potražnje po fer i transparentnoj ceni i omogućiće da sve transakcije zaključene na SEEPEX budu isporučene i plaćene.\nSEEPEX obezbeđuje mesto za trgovinu gde učesnici šalju svoje ponude za kupovinu ili prodaju električne energije u predodređenim oblastima isporuke. Njegova uloga se sastoji od uklapanja tih ponuda na transparentan način, shodno javnim tržišnim pravilima koja između ostalog opisuju prioritete i algoritme koji se koriste za uklapanje ponuda.\nBazna cena (€/MWh)\nVršna cena (€/MWh)\nDnevna količina (MWh)\nMesečna količina (MWh)\nSEEPEX će učestvovati na ETCSEE -u u Pragu od 20. do 21. oktobra 2021.\n500 EUR - Nova gornja granica za pokretanje druge aukcije\nIzveštaj o mesečnoj trgovini za septembar 2021. godine\nSEEPEX na predstojećim dogadjajima\nSEEPEX a.d. Beograd će učestvovati na prvoj konferenciji o obnovljivim izvorima energije\nEnerjisa Europe Korlátolt Felelösségü Társaság postao novi član SEEPEX-a\nSve novosti --- Sva štampa\nINFO Dokumenti i preuzimanja\nCopyright 2015 SEEPEX. All rights reserved. Odštampaj ovu stranu


AKCIJOM ČIŠĆENJA DO UŽIVANJA: Uređenje kupalište u kanjonu Vučjanke\n20. 07. 2021. u 12:42\nNA kupalištu u kanjonu reke Vučjanke i na putu od Vučja do ovog bisera prirode, koji mnogi građani tokom leta koriste za odmor i razonodu, uklonjeno je visoko i nisko rastinje, a očišćene su i bankine.\nOvaj posao je obavljen u okviru redovnih akcija uređenja javnih površina na teritoriji Leskovca koje traju godinama. Predsednik Mesne zajednice „Vučje“ Dejan Pešić je zahvalio nadležnim gradskim službama i apelovao na sve posetioce da brinu o životnoj sredini.\n- Treba da čuvamo našu okolinu. Ovo kupalište je tokom leta centralno mesto okupljanja, a planina Kukavica i kanjon Vučjanke nam pruža obilje mogućnosti za uživanje i odmor – kazao je Pešić.\nReč je o lokaciji u neposrednoj blizini vučjanske hidroelektrane, koja bez prekida radi 118 godina, i predelu koji zbog lepote prirode ostavlja snažan utisak. Međutim, nije retkost da bude i svedok nemara i bahatosti pojedinih posetilaca koji za sobom ostavljaju nered i gomile smeća.\nakcija čišćenja čišćenje plaže čišćenje kupališta Uređenje kupališta


source.ba | BH novinari traže hitnu istragu postupanja policije u slučaju Ahmetašević\nNidžara Ahmetašević poznata je bh. novinarka i aktivistica za ljudska prava, koja prethodno nije kažnjavana i nema nikakvog razloga da joj se određuje pritvor.\nVranić: Novinari u KS neće biti uvršteni u grupu prioriteta za vakcinisanje\nPredsjedavajući Tegeltija čestitao novinarima Svjetski dan slobode medija\n-Nidžara Ahmetašević poznata je bh. novinarka i aktivistica za ljudska prava, koja prethodno nije kažnjavana i nema nikakvog razloga da joj se određuje pritvor kao da je riječ o nekom kriminalcu, a ne o građanki i novinarki - navodi Udruženje BH novinari u saopćenju.\n-Osim toga, i na snimku koji je objavljen u medijima je evidentno da su policajci, u trenutku hapšenja, bez ikakvog razloga upotrijebili prekomjernu silu, a pri tome je jedan od njih uputio i krajnje neprimjeren komentar - dodaje se u saopćenju.\n-O ovom slučaju, koji predstavlja najgrublje kršenje ljudskih prava i sloboda, obavijestit ćemo sve relevantne domaće i međunarodne institucije - saopćio je Upravni odbor Udruženja/udruge BH novinari.


MILIJARDE ZA IRAK U ratom razrušenu zemlju stiže pomoć saveznika\nIrak je danas dobio nekoliko milijardi dolara u kreditima, zajmovima i investicijama od Turske, saveznika iz Persijskog zaliva, Evrope i ostalih zemalja na donatorskoj konferenciji u Kuvajtu.\nTurska je objavila da će dati pet milijardi dolara u kreditima. Saudijska Arabija obećala je zajam u iznosu od milijardu dolara i još 500 miliona dolara izvoznog kredita.\nFoto: OMAR ALHAYALI / EPA;\nArapski fond za ekonomski i socijalni razvoj obećao je 1,5 milijardi dolara, a Katar milijardu dolara u zajmovima i investicijama.\nUjedinjeni Arapski Emirati (UAE) obećali su 500 miliona dolara za obnovu Iraka, a Nemačka je saopštila da će pružiti pomoć vrijednu 350 miliona dolara.\nVelika Britanija je obećala godišnji izvozni kredit u iznosu od milijaradu dolara u periodu od deset godina, a Japan je saopštio da će ove godine Iraku dati 100 miliona dolara kroz agencije UN i ostale međunarodne organizacije.\nIz UAE u Irak stiže i pet milijardi dolara privatnih investicija.\nKuvajtski emir rekao je ranije da će njegova zemlja dati milijardu dolara u zajmovima i milijardu dolara u direktnim investicijama za obnovu Iraka.\nIrak je ranije zatražio ukupno 88,2 milijarde dolara od donatora za obnovu zemlje posle trogodišnjeg rata protiv "Islamske države".\n"PORESKE RUPE" Gugl "sakrio" 19,2 MILIJARDE dolara na Bermudima\nHrvatski gastarbajteri poslali u zemlju 2,1 milijardu evra u 2017\nPOMOĆ RAZORENOJ ZEMLJI Saudijska Arabija daje dve milijarde dolara Jemenu\nMita Kako se jednostavno pljačka Irak.Ma kakva pomoć\nIch U svemu ovome jedino vjerujem Japanu. Ostali???


U četiri oka sa mladima iz Zaječara – POMAK\nU četiri oka sa mladima iz Zaječara\nHome/Vesti/U četiri oka sa mladima iz Zaječara\nA šta su sesije „U četiri oka sa mladima iz Zaječara”?\nVidimo se u Zaječaru, 18. novembra od 14 časova u Prostoru za POMAK (Genrala Gambete 44/8)!\nPrijavi se za učešće na sesiji u svom gradu nalinku.\nYOUTH RIGHTS TALKS 2019održava se 27. novembra 2019. godine u Beogradu i organizuju ga Tim Ujedinjenih nacija za ljudska prava, Beogradski centar za ljudska prava i Misija OEBS-a u Srbiji. Dodatni program koji ima regionalni karakter održava se 14. decembra 2019. godine u Novom Sadu i podržan je od strane OPENS 2019 – Omladinske prestonice Evrope Novi Sad i Regionalne kancelarije za saradnju mladih (RYCO).\nBy Dunja Marusic|2019-11-14T16:36:19+01:0014 novembra, 2019|Vesti|Komentari su isključeni na U četiri oka sa mladima iz Zaječara


Zvezda opozvala predstavnika sa sastanka radne grupe ABA zbog nepojavljivanja Partizana - Sport - Dnevni list Danas\nPočetna » Sport » Zvezda opozvala predstavnika sa sastanka radne grupe ABA zbog nepojavljivanja Partizana\nKošarkaški klub Crvena zvezda saopštio je danas da je opozvao svog predstavnika sa sastanka radne grupe ABA lige, koja je trebalo da se upozna sa kandidatima za mesta u menadžmentu regionalnog takmičenja.\n0Piše: Beta 04. decembra 2019. 17.10\n„Razlog za napuštanje ovog izuzetno važnog sastanka za budućnost regionalnog takmičenja bio je nekompletan sastav radne grupe, na kojoj se bez ikakve najave ili obrazloženja nije pojavio predsednik Partizana, niti bilo ko od predstavnika tog kluba, i pored činjenice da su najavili svoj dolazak“, navodi se u saopštenju Zvezde.\nPored Zvezde i Partizana, u radnoj grupi su još predstavnici, Budućnosti, Cedevita Olimpije i Cibone.\nZvezda je objavila da „ne ulazeći u razloge nenajavljenog i neplaniranog“ izostanka Partizana sa sastanka, nije želela da učestvuje u radu i donošenju bilo kakvih odluka nekompletne radne grupe.\n„Crvena zvezda smatra i ovaj neuspešan sastanak radne grupe kao još jedan pokazatelj disfunkcionalnosti i nestabilnosti ABA lige u kojoj se ponovo, i pored brojnih napora većine klubova, ponavljaju stare tendencije i ‘boljke’ poput sumnjivih sudijskih odluka (po pravilu uvek istih arbitara) na račun istih klubova, stvaranja ili obnavljanja ‘neprincipijelnih koalicija’ i povratak neregularnosti u veliki broj utakmica ABA lige“, navodi se iz Zvezde.\nPiše da je Zvezda kao jedan od stubova ABA lige ulagala napor od početka sezone da ne doprinosi stvaranju loše atmosfere, „i pored činjenice da smo kao klub primetili identične anomalije u delegiranju sudija, gde se iste sudije redovno pojavljuju na utakmicama srpskih klubova, po pravilu sa identičnim krajnjim ishodom i što je najvažnije sa identičnim tendencijama prema našim klubovima“.\n„Smatramo da je ovaj, novi vid opstrukcije, nemogućnost da se uz kompletan sastav radne grupe, upoznaju lično i eventualno izaberu vodeći ljudi u menadžmentu ABA lige, poslednje upozorenje za sve klubove i ljude koji rade u ABA ligi, da se vratimo dogovorenim principima, koji su jednoglasno izglasani na Skupštinama regionalnog takmičenja tokom leta u Banjaluci i Laktašima. U suprotnom (posebno u svetlu novih okolnosti u evropskoj klupskoj košarci) kako se ne bi ponavljale situacije viđene prethodnih, a nažalost i ove sezone, da pronađemo drugo rešenje za sve klubove u regionu i rastanemo se u koliko-toliko korektnim odnosima. Sve ostalo je gubitak vremena, za sve u košarkaškom regionu“, navodi se u saopštenju Zvezde.\nABA liga, Košarkaški klub Crvena zvezda, Košarkaški klub PartizanBeograd


Ivković mora ostati selektor\nProslavljeni košarkaški as Dragan Kićanović oduševljen je igrama reprezentacije Srbije na poslednjim velikom takmičenjima, ali smatra da je za nastavak uspeha ove selekcije neophodno da Dušan Ivković ostan selektor i u narednom periodu.\nDragan Kićanović i Milorad Dodik na otvaranju dvorane u Laktašima\n- Biće vremena za nove medalje, siguran sam! Ova reprezentacija mi je vratila veru u košarku. Ovo je generacija koja gaji košarku kakvu ja volim. Uprkos velikoj odgovornosti u odbrani u napadu imamo raznovrsnost, lucidnost tako da se ne brinem za budućnost. Medalje će sigurno doći, treba samo pustiti da gospodin Ivković nastavi sa kvalitetnim radom. Dušan je naš čovek i mislim da se mora pronaći rešenje da on ostane na klupi i nastavi da vodi ovu ekipu koju je napravio. Verujem i nadam se da će Ivković ostati selektor jer nema potrebe da napominjem koliko se vidi njegov rad u igri i ponašanju reprezentacije - naglašava Kićanović.\nČovek, koji je tokom igračke karijere nosio dres Partizana a kasnije je bio i direktor kluba, veruje da će Vlado Jovanović uspešno zameniti Duška Vujoševića na klupi crno-belih.\n- Navijači Partizana ne treba da brinu. U beogradskom timu postoji sistem rada i ništa se nije slučajno desilo. Vlada Jovanović će nastaviti tamo gde je Duško Vujošević stao.\nKićanović je posebno pohvalio Željka Obradovića.\n- Željko je pokazao koliki je autoritet, ali i čovek. Doveo je bivšeg šampiona Evrope Panatinaikos u Laktaše i Višegrad, što samo pokazuje koliko se njegova reč poštuje u grčkom timu - rekao nam je Kićanović u razgovoru u Laktašima gde je kao gost prisustvovao utakmici Igokee i Panatinaikosa.


Za 15 odsto radnika nije uplaćen ni fening za liječenje - Novagaszeta.rs\nOd ukupno 284.496 radnika prijavljenih na osiguranje u RS, doprinos za zdravstveno osiguranje ni za jedan mjesec lani, završno sa novembrom 2018. godine, nije uplaćivan za oko 41.800 zaposlenih, odnosno za 15 odsto prijavljenih, potvrdili su za „Nezavisne“ u Fondu zdravstvenog osiguranja RS.\n„Od 11.940 prijavljenih poljoprivrednika, doprinos u posmatranom periodu nije uplaćivan za 4.252 poljoprivrednika. Kada bi se plaćali doprinosi za ovaj broj radnika, za koje poslodavci za jedanaest mjeseci 2018. godine nisu uplatili doprinos ni za jedan mjesec, procjena je da bi prihod Fonda bio veći za oko 81,3 miliona maraka. Pored toga, ukoliko bi se za poljoprivrednike, za koje se trenutno ne uplaćuju doprinosi, oni redovno uplaćivali, Fond bi mogao samo po tom osnovu da ostvari veći prihod od 1,6 miliona KM“, kazali su u Fondu.\nNaglasili su da je riječ o procijenjenom gubitku, kojim bi Fond mogao da finansira npr. lijekove na recept za jednu godinu ili jednogodišnju nabavku citostatika i specifičnih lijekova za oboljele od najtežih bolesti.\n„Fond je prošle godine Poreskoj upravi proslijedio 12.000 prijava protiv poreskih obveznika za koje je uočeno da ne izmiruju svoje obaveze, i zahvaljujući tim obavještenjima, Poreska uprava je uspjela da naplati više od 42 miliona KM doprinosa za zdravstveno osiguranje“, navode u Fondu.\nPrema njihovim riječima, na zdravstveno osiguranje, zaključno sa 30. novembrom prošle godine, ukupno su bila prijavljena 689.582 osiguranika, nosioci zdravstvenog osiguranja, dok je na zdravstveno osiguranje u ovom periodu bilo prijavljeno i 285.189 članova porodica.\nIstakli su da je najveći broj osiguranika za koje se nikako ili neredovno uplaćuju doprinosi upravo u pomenutoj kategoriji zaposlenih, kao i poljoprivrednika.\n„Finansijska stabilnost zdravstvenog sistema može se postići redovnom uplatom doprinosa, jer se sada Fondu za zdravstveno osiguranje duguje više od 280 miliona KM za doprinose, pri čemu je polovina od tog duga realno nenaplativa“, upozoravaju u Fondu.\nDragutin Škrebić, predsjednik Unije udruženja poslodavaca RS, kazao je za „Nezavisne“ da je mali broj poslodavaca u realnom sektoru koji ne plaćaju poreze i doprinose.\n„Znam, ako ne platim poreze i doprinose, da će mi već drugi dan biti sve blokirano. Mislim da su to uglavnom poslodavci u javnom sektoru i to je strahovit problem, čiji teret snose drugi poslodavci“, istakao je Škrebić. Ustvrdio je, kada je u pitanju finansijska disciplina, da je ona u realnom sektoru na solidnom nivou.\n„Treba svi da plaćamo poreze i doprinose pa da onda stopa bude manja, samo tako možemo doći do manje stope poreza i doprinosa i do razvoja realnog sektora“, ocjenjuje Škrebić. Željko Tepavčević, predsjednik Konfederacije sindikata RS, istakao je da su, od ukupnog broja poslodavaca koji ne izmiruju doprinose, najmnogobrojnije zdravstvene ustanove.\n„U okviru Programa ekonomskih reformi za 2019. godinu, koji je Konfederacija podržala, trebalo je da se napravi prosjek funkcionisanja svih zdravstvenih ustanova, a naravno, da to podrazumijeva da treba da se napravi presjek i zdravstvenih ustanova koje imaju velika dugovanja prema radnicima u smislu uplate poreza i doprinosa na plate“, naveo je Tepavčević. Smatra da nije smjelo da se dogodi da se isplaćuju plate, a da se ne plaćaju porezi i doprinosi na taj iznos mjesečnih primanja.\n„Konačno je došlo vrijeme da mora da se podvuče crta i da se prvo nađu načini da se izmire sva dugovanja prema radnicima, a onda da se racionalizacijom troškova redovno uz plate isplaćuju i doprinosi, kako to i stoji po zakonu“, naglasio je Tepavčević.\nTagged radnici, zdravstveno osiguranje